Sajat Luah Rasa Syukur Akhirnya Dapat Ke Tanah Suci

Sebelum ini sudah beberapa kali menyatakan hasratnya untuk menunaikan ibadah umrah, akhirnya usahawan kosmetik, Nur Sajat berpeluang untuk menjadi tetamu Allah menjejakkan kaki ke Tanah Suci.

Menerusi Instagram, Sajat meluahkan rasa syukur perjalannnya ke Tanah Suci bersama keluarganya dipermudahkan dan berjalan lancar. Menurut Sajat, meskipun sering dihina namun dia memilih berdiam diri dan menganggap apa yang berlaku sudah tertulis buat dirinya.

“Alhamdulillah dengan berkat keizinan-Nya rombongan kami sekeluarga untuk umrah ini Madinah dan Makkah sudah hampir selesai. Saya sungguh terharu dan rasa diri ini sangat kerdil akhirnya dapat menjejakkan kaki dan betapa indahnya Islam itu.

“Walaupun di tanah air, saya selalu dikutuk, dihina, dicaci malah berbagai lagi tohmahan diberikan, saya pilih untuk berdiam diri. Saya musafirkan diri ini dan menganggap apa yang berlaku itu memang sudah tertulis buat insan bernama Nur Sajat.

“Kenapa saya selalu dikatakan dilaknat dan syurga itu bukan milik saya? kalau begini kejadian saya dimuka bumi ini, kenapa Allah jadikan saya dan kenapa tidak orang lain? Tiada siapa yang hendak dilahirkan serba kekurangan,” tulisnya.

Dalam perkongsiannya itu, Sajat seolah cuba mendedahkan idenditi sebenarnya biar pun tidak dijelaskan secara terperinci namun dia memberitahu dia tahu siapa dirinya dan jiwanya adalah seorang wanita.

“Walaupun saya macam ini, saya tahu diri dan jiwa saya adalah perempuan. Saya bertuah kerana bukan semua orang terpanggil untuk mengerjakan umrah ini. Berlinang air mata saya dan patut rasa bersyukur. Saya juga sudah dapat jawapan sebaiknya di sini.

“Sehina mana pun kita, sejahat mana pun kita, bukan manusia boleh yang menghukum sesama insan, tetapi hanya Allah sahaja yang tahu di mana kita berada nanti ketika meninggal dunia. Terima kasih mak dan ayah, kerana melahirkan Sajat,” katanya.

Difahamkan, Sajat terbang ke Tanah Suci bagi mengerjakan ibadah umrah bersama kedua ibu bapanya dan dua lagi anak angkatnya.


Amyra Rosli, Amar Baharin Selamat Timang Anak Kedua

Tahniah diucapkan kepada Amyra Rosli dan Amar Baharin yang baru saja menimang cahaya mata kedua mereka di pagi semalam. Perkara itu dimaklumkan sebentar tadi oleh Amar menerusi akaun Instagramnya.

Menerusi perkongsian itu, Amar meluahkan rasa syukur di atas kelahiran bayi perempuannya itu serta mengucapkan terima kasih kepada orang ramai yang mendoakan. Menurut Amar isteri dan anaknya berada dalam kedaan sihat.

Di ruangan komen ramai membanjiri laman sosial pelakon itu, dengan ucapan tahniah diatas kelahiran anak ketiga mereka.

Tahniah sekali lagi kami ucapkan. Semoga kesihatan Amyra dipermudahkan begitu juga dengan proses berpantang selepas ini. Tak sabar nak lihat wajah comel anak pasangan ini!


“Bahagian Mana Zikir, Doa & Surah Jadi Tunggang Agama?”

Mengeluarkan produk bantal zikir yang didatangkan dengan beberapa surah lazim, doa dan zikir khas untuk bayi, bagaimanapun, Sufian Suhaimi dikecam kerana dikatakan menggunakan agama untuk melariskan produknya dan digelar penunggang agama.

Tampil memberikan penjelasan mengenai isu tular itu, Sufian berkata tujuan dia menjual produk berkenaan adalah untuk menyebarkan perkara positif kepada orang ramai.

Malah, Sufian turut mempersoalkan netizen, bahagian manakah zikir, doa dan surah boleh menjadi menunggang agama.

Meskipun ada yang mengecam namun ramai yang mempertahankan produk tersebut yang sangat sesuai untuk bayi tidur sambil memperdengarkan zikir serta menenangkan jiwa sebelum tidur.

Tidak kurang juga ada netizen mengatakan mereka yang mengecam sebenarnya cemburu atau iri hati dengan kejayaan penyanyi itu. Kata netizen lagi, kalau tak suka tidak perlu beli produk tersebut.


Sebar Berita Palsu Coronavirus, Zed Zaidi Dipanggil SKMM

Kecoh mengenai statusnya berhubung coronavirus di laman Twitter, Presiden Seniman, Zed Zaidi dipanggil memberi keterangan di Suruhanjaya Komunikasi dan Multimedia Malaysia (MCMC) berhubung tindakannya berkongsi berita palsu mengenai wabak tersebut.

Memetik laporan BH Online, Zed Zaidi atau nama sebenarnya Rozaidi Jamil tiba di Menara MCMC bersama peguamnya Zamri Idrus pada 3.30 petang Jumaat dan memberi keterangan hampir dua jam.

Peguamnya, Zamri Idrus memaklumkan kes disiasat mengikut Seksyen 233 Akta Komunikasi dan Multimedia 1998 kerana telah berkongsi maklumat palsu kononnya semua negara telah menyekat kemasukan pelancong China kecuali Malaysia.

Dalam pada itu, Zed Zaidi yang memberikan kerjasama penuh kepada pihak berkuasa bagi menyiasat kes itu turut menasihati kepada orang ramai supaya berhati-hati ketika menulis di media sosial.

“Untuk yang di luar sana berhati-hati bila post (membuat hantaran di media sosial),” katanya.

Menurut peguamnya lagi, Zed Zaidi tiada niat untuk menyebarkan berita palsu atau mencetuskan panik dan posting itu hanyalah persoalan peribadi.

“Kami dimaklumkan tadi oleh pihak SKMM, sekiranya ada keperluan untuk mereka mendapatkan butiran lanjut daripada Zed, mereka akan panggil (semula).

“Tidak sama sekali, itu memang disahkan oleh Zed sendiri. Tidak ada niat apa pun,” katanya.

Terdahulu, dalam status tersebut Zed Zaidi turut berkata situasi di negara ini juga sudah tidak selamat apabila orang ramai terpaksa memakai topeng masa sepanjang masa bagi mengelak dari dijangkiti influenza dan wabak koronavirus.


Takut Pakai Barang Kemas RM3.5 Juta, Ifa Raziah Upah 3 Bodyguard

Penyanyi Ifa Raziah mengakui rasa takut apabila memakai barang kemas bernilai RM3.5 juta sehinggakan terpaksa mengupah tiga orang pengawal untuk memastikan keselamatannya ketika menjalani penggambaran muzik videonya baru-baru ini.

Ifa Raziah berkata kesemua pengawal tersbeut dilengkapi dengan pistol untuk pastikan keselamatannya. Ifa berkata dia tidak menyangka diberi kepercayaan oleh Ceres Jewels untuk menyarung set aksesori dari batu permata asli bernilai jutaan ringgit itu.

BACA: Ifa Raziah Bengang Difitnah Skandal Dengan Bekas Kekasih Zarina Anjoulie

“Jujur saya takut ketika menyarungkan semua tu atas badan. Disebabkan itu, pihak saya telah menyediakan tiga orang bodyguard lengkap dengan pistol untuk keselamatan.

“Bodyguard tersebut ditugaskan untuk mengiringi barang kemas Ceres Jewels sepanjang penggambaran muzik video berlangsung,” katanya kepada Astro Gempak.

Berkongsikan mengenai muzik video lagu terbarunya Miss Diva, Ifa berkata dia dijelmakan sebagai ratu jahat Queen Ravenna. Ifa akui sangat gementar sewaktu penggambaran kerana risaukan barang kemas harga jutaan ringgit itu.

“Miss Diva ni watak dia sama macam Queen Raveena, dia tak mahu wanita lain menandingi kejelitaannya sebab dia rasa dia yang paling meletup dan terpaling hebat.

“Tapi dalam pada duk gementar sebab risaukan barang kemas juta-juta tadi, lepas pakai je tiara terus watak ratu jahat ‘merasuk’ diri. Manakan tidak, harga tiara tu je pun dah RM3 juta…Batu berlian ori tau!,” katanya.


Mahu Terjun Balkoni, Netizen Minta Safiey Illias Tak Buat Kerja Bodoh

Sudah lama rasanya tak dengar cerita mengenai usahawan kosmetik, Safiey Illias. Ogos tahun lalu, Safiey menjalani pembedahan membuang payudara buat kali kedua dan meluahkan tentang kepayahan hidupnya selepas pembedahan tersebut.

Selepas itu, satu demi satu ujian menimpanya termasuklah kehilangan kawan dan pekerja serta kes pecah amanah oleh pekerja yang Safiey sangat percaya yang juga merupakan rakan baiknya.

Terbaru, perkongsian Safiey di Instagram mengejutkan ramai apabila status yang dimuat naiknya seolah-olah sudah putus harapan dan mahu membunuh diri dengan melompat dari balkoni rumahnya.

Rata-rata netizen yang bimbang dengan keadaannya menasihatinya agar sentiasa ingat Allah dan tidaka membuat kerja bodoh seperti itu. Ramai netizen mengatakan itu adalah cubaan membunuh diri dan gejala tekanan perasan.

Dalam pada itu, ada segelintir menyifatkan status Safiey itu hanya gimik murahan untuk meraih perhatian untuk mernaikkan jualan produk atau mungkin kerana perniagaannya kini bermasalah.

Diharap Safiey segera dapatkan bantuan jika mengalami masalah emosi atau tekanan perasaan bimbang perkara buruk akan terjadi. Sebagai orang beragama Islam, apa sahaja dugaan yang menimpa berbaliklah pada Allah.


Jual Bantal Zikir, Sufian Suhaimi Dikecam Tunggang Agama

Boleh dikatakan semakin ramai selebriti menceburi dalam bidang perniagaan untuk menjana pendapatan serta jaminan di masa hadapan termasuklah penyanyi Sufian Suhaimi yang kini bergelar usahawan.

Rupanya baru-baru ini Sufian baru sahaja mengeluarkan produk terbarunya iaitu bantal. Tetapi ini bukan bantal biasa ianya merupakan bantal Zikir yang didatangkan dengan beberapa surah lazim, doa dan zikir khas untuk bayi.

Produk barunya itu dikatakan mendapat sambutan luar bias namun ada sesetengah netizen menyifatkan tindakannya itu seolah menunggang agama. Malah netizen mengatakan iklan promosi agama itu semata-mata ingin melariskan produk keluarannya.

Dalam pada itu ramai yang tertanya-tanya apa hukumnya mengeluarkan produk seperti itu. Meskipun ramai yang memberikan komen negatif, namun ada yang mempertahankan produk tersebut yang sangat sesuai untuk bayi tidur sambil memperdengarkan zikir.

Kalau ikutkan idea Sufian Suhaimi memperkenalkan produk ini sememangnya kreatif lebih-lebih lagi untuk kegunaan bayi. Mungkin netizen kena lihat dari sudut positif dan bukan hanya asyik mencari salah sahaja.


Ruhainies Bengang Dengan Kedutaan Malaysia Di Filipina

Terkandas di Manila akibat letusan gunung berapi di sana pada awal Januari lalu, Ruhainies meluahkan rasa terkilan dan kecewa dengan pihak Kedutaan Malaysia di Filipina.

Menurut Ruhainies, apabila dia menghubungi Kedutaan Malaysia untuk meminta pertolongan ianya dibalas dengan alasan yang tidak wajar. Malah, Ruhainies berkata tiada tindakan susulan diambil oleh kakitangan yang dihubunginya.

BACA: Terkandas Di Manila, Ruhainies Beli Tiket Baru RM15,000 Balik Malaysia

“Saya ada hubungi Kedutaan Malaysia di Filipina untuk meminta bantuan memandangkan ini merupakan pengalaman pertama saya. Saya beritahu yang saya terkandas serta mohon nasihat daripada pihak mereka.

“Individu yang bercakap dengan saya tu wanita melayu. Dia tidak membantu saya langsung. Alasannya dia merupakan kakitangan baru di situ jadi tidak tahu apa yang perlu dilakukan.

“Selepas itu saya cadangkan kepada wanita itu untuk tanyakan kepada individu yang lebih senior. Dia cakap, “nanti saya akan hubungi semula.” Namun sampai dah selesai semuanya, tidak ada pun panggilan telefon daripada mereka. Saya lakukan semuanya dengan sendiri,” katanya kepada Astro Gempak.

Kata Ruhainies lagi, lebih mengecewakan apabila media melaporkan bahawa tiada rakyat Malaysia terkandas ketika insiden letusan gurung berapi itu. Ruhainies turut kecewa dengan layanan Kedutaan Malaysia di sana.

“Yang tak seronok, keesokkannya berita menyatakan tidak ada rakyat Malaysia yang terkandas. Sistem mereka sangat teruk. Saya kecewa dengan kedutaan di sana,” katanya.

Terdahulu, Ruhainies terpaksa membeli tiket penerbangan baru dari Lapangan Terbang Antarabangsa Clark dengan harga mencecah RM15,000 untuk pulang ke Malaysia.  Katanya, dia tidak ada pilihan lain kerana harus pulang juga sebab ada komitmen kerja lain yang perlu diselesaikan.

Difahamkan, Ruhainies terkanda di Manila bersama ibu bapanya selepas menghadiri acara Anugerah Televisyen Asia ke-24.


Minta Isteri Berhenti Kerja, Abam Bocey Bayar Gaji Setiap Bulan

Tidak mahu anaknya dijaga oleh orang luar ataupun pengasuh luar, Abam Bocey mengakui meminta isterinya, Nor Hidayah Mohd Ali untuk berhenti kerja untuk menjaga anak mereka dan menjadi suri rumah sepenuh masa.

Menurut Abam, dia lebih sanggup menggantikan pendapatan isterinya dengan membayar gaji setiap bulan daripada menghantar anaknya Syed Uthman Hamzah yang kini berusia 8 bulan ke mana-mana rumah pengasuh.

BACA: Anak Baru 5 Bulan, Abam Bocey Usaha Dapatkan Anak Kedua

“Sebaik sahaja anak saya lahir tempoh hari, saya meminta isteri untuk berhenti kerja demi menjaga anak kami.

“Jadi, apa yang saya lakukan ialah saya ‘beli’ gaji dia. Saya berhentikan dia kerja dan saya bayar gaji yang sepatutnya dia peroleh setiap bulan,” katanya kepada Astro Gempak.

Abam berkata ‘gaji’ yang diberikan itu untuk kegunaan peribadi isterinya tidak termasuk keperluan nafkah lain. Katanya lagi, dia lebih suka jika anaknya dibesarkan dan mendapat didikan sepenuhnya oleh ibu bapanya sendiri.

“Kalau dia nak beli apa dengan duit itu, dia punya pasal. Saya hanya deposit ke akaunnya setiap bulan, itu hak dia, duit gaji dia. Bab nafkah dan keperluan lain, itu tak termasuk sekali kerana saya beri lain,” katanya.


Netizen Pertikai Dr Amalina, Dr Sheikh Muszaphar Tercalon Kategori ‘Influencer’ MeleTOP

Seperti umum tahu Anugerah MeleTOP Era (AME 2020) bakal berlangsung pada April ini dan undian sudah mula dibuka untuk kategori yang dipertandingkan. Menariknya, tahun ini turut memperkenalkan kategori baru iaitu Anugerah Influencer MeleTOP.

Namun, apa yang menjadi pertakaian ramai apabila ramai netizen tidak berpuas hati apabila ada di antara calon-calon dalam kategori tersebut di layak di letakkan sebaris dengan selebriti media sosial yang lain.

TOP20 bagi Kategori Influencer MeleTOP! Perkenalkan kategori BAHARU di #AME2020 bagi menggantikan 3 kategori lama iaitu Program Radio MeleTOP, Penyampai Radio MeleTOP dan Artis Lawak MeleTOP. #MeleTOP #AME2020 #YangEpikYangLegend pic.twitter.com/nm0JfKQnVj

Menurut netizen Dr Nur Amalina Che Bakri dan Dr Sheikh Muszaphar Shukor tidak sepatutnya diletakkan bersama selebriti media yang lain kerana sumbangan mereka terhadap masyarakat dan negara tidak setanding calon-calon lain.

Kata netizen lagi, pencalonan kedua-dua tokoh tersebut sangat mengarut kerana mereka sepatutnya diberikan penghargaan serta penghormatan dan bukan dipertandingkan dalam ketagori seperti ini.

Dr Amalina pernah mengejutkan negara sebagai pelajar pintar dan terbaik SPM tahun 2004 apabila meraih keputusan 17A1. Tamat saja SPM, Amalina melanjutkan pelajaran dalam bidang perubatan di luar negara dan mendapat tajaan dari Bank Negara Malaysia.

Merupakan graduan lulusan University of Cambridge, Amalina kini menjalani surgical trainee di The Royal College of Surgeons of England.

Dr Sheikh Muszaphar pula merupakan angkasawan negara yang pertama dan juga seorang pakar bedah ortopedik.


Isteri Puji Da’i Farhan Macho, Seksi Habis Main Di Padang

Meskipun kontroversi rumah tangga Da’i Farhan masih lagi hangat diperkatakan, namun pendakwah muda itu bersama isteri, Dr Erin tetap tenang meneruskan kehidupan mereka, malah sering berkongsikan momen bahagia bersama di Instagram.

Baru-baru ini, Dr Erin ada memuat naik satu perkongsian memuji suaminya hebat beraksi di padang bola sepak. Dr Erin turut berkongsikan foto Farhan yang berjaya menjaringkan 100 gol menerusi 18 perlawanan.

Isteri pendakwah bebas itu yang sentias menemani Farhan sebagai juru sorak turut mengakui suaminya sangat macho dan seksi ketika bermain bola sepak.

Dalam pada itu, Dr Erin berkata dia juga sangat aktif bersukan serta merupakan pemegang tali pinggang hitam dalam taekwando dan pernah menjuari pertandingan taekwando di Sabah.

Manis sentiasa pasangan pengantin baru ini. Apa pun kita doakan yang baik-baik sahaja untup pasangan ini dan semoga rumah tangga yang bina kekal bahagia sehingga akhir hayat.


“Aliff Sebenarnya Sakit, Ada Orang Nak Buat Dia Jadi Gila”

Selepas bercerai, ada sahaja kontroversi dan kekecohan dicetuskan oleh Aliff Aziz. Belum reda dengan video isu bergaduh dan menunjukkan kemaluan di tempat awam, terbaru tular videonya dibelasah teruk oleh seorang lelaki di tepi jalan.

Melihat apa yang berlaku terhadap pelakon itu, ramai yang tertanya-tanya apa yang membuatkan Aliff bertindak di luar kawalan sehingga sering terlibat dalam pergaduhan.

Terbaru, Bella Astillah mendedahkan bahawa bekas suaminya itu mengalami gangguan mistik. Bella berkata keluarga Aliff sedang berusaha untuk mengubatinya. Kata Bella lagi, ada pihak yang tidak berpuas hati dengannya dan mahukan Aliff jatuh sakit.

“Aliff sebenarnya sedang sakit. Keluarganya sedang berusaha mencari alternatif untuk mengubatinya. Saya pun hanya mampu berdoa supaya semuanya dipermudahkan.

“Apabila dirujuk kepada ustaz, kami dimaklumkan bahawa ada orang yang tidak berpuas hati dengan Aliff dan inginkan dia sakit sehingga menjadi gila,” katanya kepada Harian Metro.

Dalam pada itu, Bella akui terkejut di atas apa yang menimpa bekas suaminya kerana masih lagi ada orang yang mengamalkan perkara syirik itu lagi

“Saya sendiri pun terkejut kerana dalam zaman sekarang pun, masih ada lagi benda-benda sebegini. Saya pun tak tahu apa yang perlu dilakukan.

“Kalau sakit dari segi fizikal, mungkin kita boleh bantu tapi apabila sakitnya membabitkan perkara ghaib, sedikit sukar untuk mencari penawarnya,” katanya.


Che Ta Mengamuk Kontraktor Rumah Lari, Rugi Hampir RM1 Juta

Sudah lama menanti ubah suai rumah banglo miliknya siap, Rozita Che Wan tidak dapat menahan sabar dengan kontraktor yang didakwa gagal menyiapkan projek pengubahsuaian kediamannya itu sejak dua tahun lalu.

Menerusi Instagram, Che Ta ada memuat naik video menunjukkan projek pengubahsuaian banglo miliknya di Damansara yang tidak siap-siap lagi. Che Ta turut berang selepas banyak wang telah dibelanjakan tetapi kontraktor tersebut akhirnya telah lari.

“Siapa yang mampu bersabar selepas dua tahun, kerja pengubahsuaian dan penambahbaikan rumah saya tak siap-siap.

“Apabila mengupah kontraktor Melayu atas niat membantu bangsa sendiri, inilah hasilnya. Bukan hendak memalukan orang Melayu, tapi inilah hakikat yang saya hadapi. Kita bagi rezeki, mereka kerja main-main,” katanya kepada BH Online.

Che Ta berkata dia sudah membelanjakan jutaan ringgit untuk projek pengubahsuaian kediamannya itu dan mengambil kontraktor berkenaan atas saranan rakannya sendiri. Che Ta berkata dia sudah puas menghubungi kontraktor terbabut namun diberi dengan bermacam-macam alasan.

“Bayangkanlah, kalau tak bayar duit, kerja tak jalan. Apabila kita bayar, sikit-sikit minta wang lagi. Balkoni, lantai, itu dan ini semuanya tak siap. Akhirnya mereka lari. Sekarang saya terpaksa buat pelan B dengan melantik kontraktor baharu menyudahkan semua kerja,” katanya.

“Saya diberi bermacam-macam alasan seperti seperti sudah berpindah pejabat, kakitangan berhenti kerja dan bermacam-macam perkara lain.

“Lucunya, foto dan video proses pengubahsuaian rumah saya dipromosikan pada akaun Facebook kontraktor terbabit. Kerja tak siap, ada hati pula hendak perkenalkan perkhidmatan mereka kepada orang lain,” katanya.

Niat Che Ta dah baik dah nak tolong bangsa sendiri, tetapi mereka pula jenis mengambil kesempatan. Apa pun diharap Che Ta tabah menghadapi ujian ini dan lebih berhati-hati selepas ini.


Bella Astillah Berang Digelar ‘Bebal’ Oleh Netizen

Meskipun pelbagai momen pahit dilalui oleh Bella Astillah sepanjang tahun lalu sehingga berdepan perceraian, namun dia bersedia untuk menerima semula bekas suaminya, Aliff Aziz dengan hati yang terbuka.

Namun, apabila Bella menyatakan kesediaannya untuk menerima bekas suaminya kembali, satu lagi kontroversi timbul melibatkan Aliff Aziz apabila bergaduh di tepi jalan dan dibelasah teruk oleh seorang lelaki.

Susulan itu, ramai netizen bimbang seandainya Aliff akan turus buat hal lagi dan mengatakan Bella seakan tidak serik di atas apa yang berlaku sebelum ini. Malah, ada netizen yang sudah muak dengan sikap Bella sehingga menggelarkannya dengan kata kesat.

Berang dengan kata-kata kesat netizen yang ‘sibuk’ dengan kehidupannya, Bella memuat naik wajah netizen tersebut serta memberikan pesanan agar tidak mencampuri urusan peribadinya. Jelas Bella lagi, keputusan untuk berbaik dengan Aliff adalah kerana anak mereka.

Bella turut meluahkan rasa kesal dengan sikap individu tersebut yang tidak mempunyai adab dan begitu mudah menggelar orang lain sedemikian rupa.

Bella turut mempersoalkan sama ada individu tersebut mempunyai agama atau tidak sehingga boleh berkata kesat sebegitu.

Terdahulu, Bella berkata dia tidak menolak kemungkinan untuk menerima semula Aliff Aziz dalam hidupnya jika itu yang terbaik buat anak mereka. Katanya lagi, dia tidak pernah membenci bekas suaminya itu dan percaya perpisahan mereka banyak mengajar Aliff untuk menjadi lelaki lebih baik.


Hampir Murung Lepas Bercerai, Radhi OAG Sertai Tabligh

Rumah tangga yang dibina kali kedua hanya mampu bertahan selama 5 tahun sahaja, penyanyi kumpulan OAG, Radhi mengaku sukar berdepan dengan perceraian dan hampir kemurungan selepas perpisahan tersebut.

Menurut Radhi, perceraian tersebut memberi kesan besar dalam dirinya kerana hidupnya berubah secara langsung. Namun, Radhi meluahkan rasa syukur ada rakan yang tampil membantu dan mengikuti jemaah tabligh untuk mencari kekuatan diri.

“Siapa tak sedih kalau bercerai dan sememangnya saya sangat tertekan. Bayangkan tiba-tiba rumah tiada orang lain dan hanya tinggal saya seorang. Selepas bercerai, saya hampir tidak tahu bagaimana nak teruskan kehidupan. Namun, saya berusaha berdoa dan mendapatkan petunjuk daripada Allah.

“Saya ada mengikut jemaah Tabligh berdakwah dan mereka banyak membantu. Ketika itu saya merasakan Allah menghantar bantuan kepada saya. Alhamdulillah ketika bersama mereka, saya menerima ujian berat itu. Ini semua urusan Allah,” katanya kepada Harian Metro.

Dalam pada itu, Radhi berkata dia reda dengan hak penjagaan anak dan tidak menyalahkan pihak bekas isteri. Namun, Radhi berharap suatu hari nanti dia dapat tinggal bersama anak-anaknya semula dan mahu menjaga mereka seperti sebelum ini.

“Anak sangat penting buat saya tapi tak boleh salahkan pihak bekas isteri mengenai hak penjagaan. Saya reda kalau jarang dapat dan tak mahulah mengganggu mereka.

Memang saya dibenarkan berjumpa anak saya, tapi itulah, tak puas. Saya teringin juga nak bawa mereka balik dengan saya dan tidur memeluk mereka,” katanya.

Terdahulu, Radhi mendirikan rumah tangga dengan Nur Syahira Ayu Zahiri 14 April 2014 kemudian disahkan bercerai dengan talak satu pada 25 Mac tahun lalu. Pasangan itu dikurniakan sepasang cahaya mata, Nur Aisyah, 4, dan Muhammad, 3 tahun.


Bertatu Belakang Badan, Aliff Aziz Kena Belasah Tepi Jalan

Belum reda lagi dengan isu bergaduh dan menunjukkan kemaluan di tempat awam, nama pelakon kontroversi Aliff Aziz sekali kali menjadi bualan apabila tersebar satu videonya dibelasah teruk oleh seorang lelaki di tepi kaki lima.

Menerusi video tersebut, Aliff yang memakai baju singlet, berseluar biru dan kelihatan tatu di belakang badannya telah dipukul bertubi-tubi. Di akhir video tersebut, Aliff dilihat melarikan diri ke seberang jalan.

Aliff dikatakan sedang mabuk ketika di belasah, bagaimanapun dia bernasib baik pergaduhan itu berjaya dileraikan oleh pihak berkuasa. Menurut netizen, Aliff dikatakan telah membuat kacau dikawasan berkenaan sehingga dihalau untuk balik.

Kene halau baii balik jurong, sibuk kawasan orang, cari pasal ,mabuk sampai gaduh pic.twitter.com/lwm66qaA7s

Video tular itu mendapat pelbagai reaksi daripada netizen yang mula rasa kecewa dengan sikap pelakon itu yang masih tidak berubah sedangkan sudah sudah bergelar bapa dan mempunyai anak.

Setakat ini masih tiada penjelasan lanjut daripada Aliff mengenai isu tular itu. Dalam pada itu, ramai netizen tertanya-tanya mengenai kenyataan Bella Astillah bahawa dia bersedia untuk menerima bekas suaminya kembali.


Bella Astillah Sedia Terima Semula Aliff Aziz

Sejak kebelakangan ini, ramai membuat spekulasi mengatakan yang Bella Astillah dan bekas suaminya Aliff Aziz sudah kembali bersama apabila banyak gambar dimuatnaik pasangan menunjukkan mereka banyak meluangkan masa bersama.

Bercakap kepada Harian Metro, Bella Astillah tidak menolak kemungkinan untuk menerima semula Aliff Aziz dalam hidupnya jika itu yang terbaik buat kehidupan anak mereka.

BACA: Foto Mesra Dalam Kereta, Bella & Aliff Aziz Kembali Bersama?

“Hubungan kami baik-baik saja. Saya sendiri tak pernah membenci dia. Mengenai status hubungan kami, kami simpan dulu atas permintaan keluarga. Tapi, apabila sudah tiba masanya, kami akan kongsikan”

“Kalau itu yang terbaik untuk Ayden, saya terima dia semula walaupun orang akan bercakap macam-macam,” ujar Bella Astillah.

Dalam masa yang sama, Bella Astillah juga mengakui sukar untuk dirinya untuk mendekati lelaki lain pada masa ini dan percaya perpisahan mereka banyak mengajar Aliff Aziz untuk menjadi lelaki lebih baik.

“Saya tak mahu meletakkan harapan 100 peratus. Sekarang, saya cuma ‘go with the flow’,” tambahnya. (rtky/m)


Mampu Upah 4 Orang Gaji, Anzalna Nasir Pilih Jaga Anak Sendiri

Sudah lama rasanya kita tidak melihat wajah Anzalna Nasir menghiasi kaca televisyen sejak menimang cahaya mata sulungnya. Menurut Anzalna dia sanggup menolak beberapa tawaran berlakon demi menjaga puteranya, Mohamad Eidress kini berusia tujuh bulan.

Anzalna berkata, buat masa ini keluarga adalah keutamaannya dan dia mahu memberi sepenuh perhatian kepada anaknya. Ujarnya lagi, meskipun mampu mengambil pembantu namun dia memilih untuk menguruskan anaknya sendiri.

“Saya boleh ada lebih dari empat orang gaji atau pembantu jika saya mahu. Tapi saya lebih memilih untuk tak ada pembantu sebab ini adalah masa yang paling berharga dalam hidup say dan saya nak gunakan masa ini sebaik mungkin untuk bersama anak saya. Tak tahu bila akan merasa macam ni.

“Sanggup tolak job kalau keluarga pun sibuk. Work comes first tapi keutamaan saya adalah pada Mohamad Eidress buat masa ini,” katanya kepada mStar Online.

Akui tidak percaya dengan orang luar, Anzalna tidak akan membenarkan anaknya itu dijaga oleh orang lain melainkan ahli keluarganya. Katanya lagi, dia tiada masalah jika tidak mempunyai pembantu ahli keluarga sentiasa ada untuk membantunya.

“Tak ada pembantu rumah tiada masalah sebab saya ada suami dan keluarga yang sangat membantu. Kalau dua-dua ada kerja baru keluarga atau ibu mentua tolong jagakan. Orang luar memang tidak dibenarkan,” katanya.


“Saya Tak Nak Pakai Tudung Sebab Ikut Orang”

Dikecam teruk oleh netizen apabila membuat keputusan untuk membuka tudung selepas tiga tahun berhijab, Fathia Latiff mengakui dia masih dalam proses belajar mengenai agama dan untuk menjadi muslimah yang lebih baik.

Menurut Fathia dia ada menyimpan niat untuk bertudung semula namun dia mahu lakukannya dengan kerelaan hati dan bukan kerana mengikut orang lain. Katanya lagi, jika selepas ini dia bertudung kembali, dia mahu ianya berterusan sampai bila-bila.

“Insya-Allah saya memang ada niat untuk memakai tudung secara berterusan. Sekarang ini, saya masih dalam proses belajar mengenai agama Islam.

“Siapa yang tak nak pakai tudung kan tapi saya harap semua orang doakan saya juga. Mana tahu selepas ini saya terus pakai. Kalau boleh selepas ini, saya tak nak sekejap buka. Saya tak nak ikut orang sebab itu saya perlahan-lahan belajar,” katanya kepada mStar Online.

Bakal tampil dengan single terbaru tidak lama lagi, Fathia berharap dia diberi peluang dalam bidang nyanyian. Ujarnya lagi, dia sangat meminati bidang nyanyian namun rezekinya dalam industri seni bermula dengan lakonan.


“Takkan Saya Tak Tahu Itu Berita Palsu”

Sejak semalam, Presiden Seniman, Zed Zaidi dikecam teruk oleh netizen apabila pelakon yang popular menerusi drama Sembilu itu berkongsikan berita palsu berkaitan wabak Coronavirus di laman Twitter miliknya.

Tampil mempertahan diri, Zed Zaidi berkata dia mengetahui bahawa berita yang dimuat naik olehnya itu adalah palsu, tetapi perkongsiannya itu hanya untuk menunjukkan fotonya memakai topeng muka yang baru dibeli.

“Memang benda tu kita tahu aplikasi berita yang boleh buat apa saja. Takkan la saya tak tahu tu berita palsu.

“Apa yang saya cuba buat adalah nak link berita yang dibuat dengan gambar-gambar banyak pakai topeng muka (sebab) nak link saya pakai topeng tu,” katanya kepada Malaysiakini

Terdahulu menerusi perkongsiannya di Twitter, Zed Zaidi berkata situasi di negara ini juga sudah tidak selamat apabila orang ramai terpaksa memakai topeng masa sepanjang masa bagi mengelak dari dijangkiti influenza dan wabak koronavirus.

Susulan itu, ramai netizen meminta Zed Zaidi memadam perkongsian tersebut bimbang orang lain turut mempercayai berita itu dan menggesa pihak SKMM dan PDRM mengambil tindakan ke atas pelakon itu kerana menyebarkan berita palsu.


PU Amin Bengang Caprice Jadikan Isu PU Abu Bahan Lawak

Nama PU Abu kembali hangat diperkatakan apabila pendakwah bebas itu mempunyai skandal baru ketika isterinya, Hana Azraa sedang sarat hamil anak pertama mereka. Perkara itu turut mendapat perhatian Caprice yang rajin mengulas mengenai isu semasa.

Namun berbeza dengan topik PU Abu kali ini, Caprice tidak memberikan sebarang komen sebaliknya dia hanya keluar dari bilik dan menukar memakai jubah putih serta meminta orang ramai untuk banyakkan berzikir.

BACA: “Saya Ambil Masa 10 Tahun Buka Rantai, Jam Emas Rolex”

A post shared by  Caprice (@capriceofficial) on Jan 25, 2020 at 10:25pm PST

Bagaimanapun, tindakan Caprice yang memuat naik video berbaur sindiran terhadap isu PU Abu itu mendapat kritikan seorang lagi pendakwah iaitu Pencetus Ummah (PU) Amin.

Menerusi Instagram, PU Amin meluahkan rasa kesal di atas tindakan Caprice itu yang disifatkan sebagai buli dan menjatuhkan maruah golongan agamawan.

Katanya lagi, Caprice bersikap tidak adil dan sentiasa akan membela rakan-rakan baiknya jika mereka dikecam tetapi apabila ada isu berkaitan pendakwah atau agamawan pasti akan dihentam.

Sebelum ini, Caprice meluahkan rasa bengang dan menggelar PU Amin bodoh apabila menegur penyanyi rap MK K-Clique yang dikecam netizen gara-gara kenyatannya memakai rantai emas kerana minat.


Coach Yin Mengamuk Sajat Tayang Teman Lelaki Baru Kacak?

Baru-baru ini kecoh di media sosial apabila usahawan kosmetik, Nur Sajat memuat naik posting mendakwa telah dipukul oleh seseorang dan memberitahu seluruh badannya lebam-lebam.

Pelbagai spekulasi timbul apabila Sajat dan kekasihnya, Coach Yin memuat naik status di Insta Story seolah mereka berdua sedang bergaduh, malah Coach Yin turut memuat naik kenyataan balas seakan ada kaitan dengan kejadian pukul tersebut.

Ramai yang tertanya-tanya mengenai status hubungan mereka sama ada benar-benar putus atau hanya gaduh manja sahaja. Bagaimanapun, semalam Sajat dilihat ada memuat naik video mesranya bersama seorang lelaki merupakan kekasih baru.

A post shared by  Jad issa ? ??? ???? (@jadooss) on Dec 24, 2019 at 3:12pm PST

Bukan calang-calang kekasih baru Sajat, kacak orangnya. Difahamkan kekasih baru Sajat itu dari Lebanon dan merupakan seorang model terkenal serta peserta Mr Photogenic Lebanon 2019.

Hampir tiga tahun bercinta, Coach Yin terkejut apabila Sajat sudah bertemu pengganti malah mengatakan selama ini dirinya telah ditipu. Coach Yin berkata sebelum ini Sajat menafikan tidak mengenali lelaki tersebut tetapi rupanya lelaki itu adalah kekasih barunya.

Meskipun kecewa, namun Coach Yin memberitahu dia pun sudah mempunyai kehidupannya sendiri kini lebih bahagia dengan hidup solo.


Amar Asyraf Ceraikan Isteri Kedua Talak Tiga

Tahun lalu nama Amar Asyraf menjadi bualan hangat apabila seorang wanita mendedahkan hampir berkahwin dengan pelakon itu namun membatalkannya apabila mengetahui Amar mempunyai seorang lagi isteri dan anak hasil perkahwinan kedua.

Terbaru, isteri kedua pelakon tersebut iaitu Vivi Jeffry mendedahkan dia sudah diceraikan talak tiga oleh suaminya pada 4 November tahun lalu secara bersemuka. Bagaimanapun sehingga kini Amar enggan bekerjasama untuk uruskan hal perceraian mereka.

“Ya, Amar sudah menceraikan saya dengan talak tiga pada 4 November tahun lalu dan lafaz itu dibuat secara bersemuka. Saya sudah lama mendiamkan perkara ini sebab ingat nak selesaikan secara senyap-senyap.

“Tapi lain pula jadi apabila dia mengambil keputusan untuk berdiam diri sampai sekarang malah dia juga telah menyekat saya daripada menghubunginya.

“Memang sehingga kini saya tak dapat langsung nak hubungi dia. Jadi tak ada cara lain, saya nak mengambil peguam untuk bantu menguruskan proses perceraian ini,” katanya kepada mStar Online.

Dalam pada itu, Vivi yang merupakan penerbit di sebuah stesen TV berharap Ammar dapat memberikan kerjasama untuk segera selesaikan kemelut rumah tangga mereka. Vivi berkata dia reda atas apa yang berlaku dan sedikit pun tidak menyimpan dendam terhadap Amar.

Terdahulu, isteri kedua Amar iaitu Vivi tampil membuka mulut mengaku mereka sudah berkahwin beberapa tahun lalu. Vivi berkata dia menyimpan rahsia tersebut demi menjaga nama baik Amar serta menyedari statusnya sebagai isteri kedua.


Intan Najuwa Berang Foto Posing Ketika Tunai Umrah Dipersoal

Selepas kontroversinya dengan Zul Ariffin, ada saja sahaja serba tak kena di mata netizen dengan apa yang dilakukan oleh Intan Najuwa. Terbaru, foto yang dikongsikan oleh Intan sedang menunaikan ibadah umrah menimbulkan rasa kurang senang netizen.

Foto tersebut memaparkan Intan ‘posing’ di sebuah lokasi di Mekah. Susulan itu, ada yang mempersoalkan niat sebenar pelakon itu menunaikan umrah. Tidak hanya berdiam diri, Intan bertindak menempelak netizen berkenaan dan meminta agar membersihkan hati.

Intan berkata komen individu tersebut disifatkan sangat melampau dan busuk hati. Katanya lagi, apa sahaja niatnya hanya dirinya dan Allah sahaja yang tahu.

Bukan mudah bergelar selebriti, ada sahaja yang cuba mencari salah. Difahamkan Intan mengerjakan ibadah umrah bersama keluarga. Apa pun semoga Intan memperoleh Umrah mabrur dan dipermudah urusan.


Zed Zaidi Dikecam Sebar Berita Palsu Tentang Coronavirus

Wabak Coronavirus yang menyerang wilayah Wuhan, China bukan sahaja mencetuskan panik di negara tersebut malah di seluruh dunia. Susulan itu, kerajaan memberi amaran agar tidak menyebarkan berita tidak sahih yang boleh menimbulkan ketidaktenteraman kepada masyarakat.

Bagaimanapun, Presiden Seniman, Zed Zaidi telah dikecam teruk oleh netizen selepas pelakon yang popular menerusi drama Sembilu itu memuat naik satu status berita palsu berkaitan wabak koronavirus.

Zed Zaidi memuat naik fotonya memakai topeng muka, berserta satu laporan berita palsu dimana memberitahu semua negara telah melarang pelancong China masuk ke negara mereka kecuali Malaysia.

Malah, Zed Zaidi turut berkata situasi di negara ini juga sudah tidak selamat apabila orang ramai terpaksa memakai topeng masa sepanjang masa bagi mengelak dari dijangkiti influenza dan wabak koronavirus.

Perkongsian itu mendapat perhatian netizen yang mengatakan bahawa berita itu secara jelas ianya adalah palsu dan direka sendiri menggunakan satu aplikasi.

Susulan itu, ramai netizen meminta Zed Zaidi memadam perkongsian tersebut bimbang orang lain turut mempercayai berita itu. Tidak kurang juga ramai netizen menggesa pihak SKMM dan PDRM mengambil tindakan ke atas pelakon itu kerana menyebarkan berita palsu.

Meskipun dikecam teruk, setakat ini Zed Zaidi masih belum memadam lagi perkongsian tersebut. Apa pun diharap semua pihak lebih peka tentang kesasihan sesuatu berita itu sebelum kongsikan di media sosial.


“Tak Pernah Berangan Dapat Datuk, Saya Hanya Naik Proton Saga”

Sudah lama berada di dalam industri hiburan tanah air dan pernah membintangi ilem bercorak ketenteraan seperti Darah Satria dan Prebet Lapok, pelakon dan pelawak veteran, AR Badul tidak pernah mengimpikan untuk dikurniakan pangkat Datuk.

Baginya, pangkat tersebut perlu diberikan kepada veteran tentera yang benar-benar layak atau kepada mereka yang menjaga keselamatan negara. Menurutnya lagi, pelakon adalah penghibur sahaja dan mendapat bayaran.

“Saya tak pernah berangan nak dapat Datuk. Berilah kepada veteran tentera yang benar-benar layak serta anggota bomba dan polis yang menjaga keselamatan negara. Ini baru dikatakan tugas untuk negara.

“Pelakon dan penyanyi adalah penghibur saja. Kita hiburkan orang dapat bayaran, bukan percuma,” katanya kepada Harian Metro.

Meskipun sebelum ini ada pihak mempertikaikan mengapa dia tidak diberikan Datuk sedangkan sudah banyak berjasa kepada industri perfileman termpatan, namun selagi dia hidup bersederhana tidak perlu berikan pangkat tersebut kepadanya.

“Selagi saya naik kereta Proton Saga atau menunggang motosikal ke pasar membeli ikan, janganlah bagi Datuk kepada saya.

“Saya ada ramai kawan bergelar Datuk dan mereka layak bawa pangkat itu kerana ada perniagaan bernilai jutaan Ringgit. Kehidupan mereka amat berbeza dibandingkan dengan saya,” katanya.

Dalam pada itu, beliau turut meminta masyarakat untuk menilai bagaimana artis lain boleh dianugerahkan pangkat itu. Malah, beliau turut pelik ramai artis berlakon filem patriotik namun mereka yang tidak berkaitan pula tiba-tiba mendapat pangkat.


“Tak Adil Kalau Kesalahan Lama Saya Asyik Diungkit”

Kemelut rumah tangga Sharnaaz Ahmad dan Noor Nabila masih lagi tiada kesudahan selepas Sharnaaz enggan bercerai dan mahu menyelamatkan rumah tangga mereka yang dibina selama dua tahun.

Bagaimanapun, Nabila mendedahkan tiada sebarang usaha berdamai dilakukan suaminya sepanjang setahun mereka tinggal berasingan. Namun, Sharnaaz menafikan dakwaan isterinya kononnya dia tidak cuba menyelamatkan rumah tangga mereka.

“Usaha untuk berbaik sangat subjektif. Apabila terjadi sebegini kita buat benda baik pun takkan nampak. Sebenarnya usaha itu ada. Daripada pihak saya, begitu juga dengan dia. Masing-masing cuba betulkan perhubungan tapi entahlah.

“Kalau tiada usaha, macam mana saya boleh sambut Aidilfitri bersama. Alih-alih pada bulan Ogos, iaitu pada hari kelahiran saya dan Jebat, saya menerima surat permohonan cerai dari Nabila.

“Ketika itu, menitik juga air mata dan apa yang saya fikirkan hanyalah anak, Jebat Jayden Ahmad. Keadaan yang sudah jadi baik bertukar sebaliknya dan saya sangat terkejut,” katanya kepada Astro Gempak.

Dalam pada itu, Sharnaaz mendedahkan kemelut yang terjadi dalam rumah tangga mereka bukanlah berpunca daripada kesalahan besar tetapi hanya masalah kecil. Sharnaaz juga berkata tidak adil jika kesalahan lamanya itu asyik diungkit.

“Saya hormat apa yang berlaku hari ini tapi bukan disebabkan saya. Mungkin ada kesalahan tapi ia hanyalah masalah kecil yang boleh dimaafkan.

“Biasalah, saya baru kali pertama menjadi bapa. Mungkin ada salah tapi saya perbaiki dan tidak mengulanginya lagi. Namun, jika kesalahan lama diungkit berkali-kali, itu tidak adil,” katanya lagi.


“Bukan Mereka Tak Tahu Saya Suka Pakai Seksi”

November tahun lalu hangat diperkatakan apabila tular satu video memaparkan seorang gadis dikatakan mirip pelakon Chacha Maembong sedang sakan berjoget dipercayai di Bali bersama rakan-rakannya.

Sekian lama berdiam diri, Chacha tampil membuka mulut mengenai perkara itu dan mengakui bahawa gadis tersebut adalah dirinya bersama rakan-rakannya. Enggan mengulas lanjut, Chacha berkata ini perkara yang perlu dilalui sebagai selebriti.

“Saya mengakui bercuti dengan rakan-rakan ketika video berkenan tular. Ini hanya percutian membabitkan rakan-rakan wanita. Saya enggan mengulas lebih lanjut, kisah yang sudah dilupakan. Saya tidak mampu menutup mulut warganet bercakap buruk mengenai saya.

“Redha saja, inilah bayaran yang harus saya terima apabila memilih hidup sebagai selebriti. Namun, ia bukan penghalang untuk saya menjadi diri sendiri dan melakukan apa yang disukai,” katanya kepada BH Online.

Dalam pada itu, Chacha berkata dia sudah tidak peduli dengan kritikan dan kutukan warganet, asalkan tidak menjejaskan kerjaya lakonannya. Ujarnya lagi, apa yang ditunjukkan kepada umum adalah dirinya yang sebenar dan tidak mahu bermuka-muka.

“Saya sudah kebal dengan hentaman warganet. Bukan mereka tidak tahu saya suka berpakaian seksi sejak dahulu lagi. Saya bukannya jenis bermuka-muka. Apa yang ditunjukkan dalam laman Instagram (IG) adalah diri saya.

“Saya tak mahu dalam IG bukan main tunjuk baik. Berjumpa di luar, tidak senonoh. Saya rasa kesannya lagi buruk terhadap seseorang yang berperangai begitu,” katanya.


"Standby Untuk Adik Aafiyah"

Berkongsikan Instastory mengenai makanan tambahan untuk kehamilan, Datuk Siti Nurhaliza memaklumkan beliau kini bersedia untuk menambah cahaya mata dan sedang membuat persiapan ke arah itu.

“Ia hanya persiapan dan belum ada apa-apa lagi. Lagi pula, makanan tambahan itu tidak ada dijual di Malaysia. Insya Allah, sebab usia saya pun makin meningkat. Saya mensasarkan timang anak kedua sebelum usia 43 tahun”

“Walau bagaimanapun saya tetap menjalankan apa yang doktor sarankan dengan mengikut segala prosedur sama macam dulu iaitu IVF. Sebab masa buat dulu saya masih ada embrio yang disimpan. Jadi, Insya Allah. Ini semua rezeki Allah”

“Apa pun, saya berserah pada Allah. Kalau Allah kata ada rezeki lagi, saya bersyukur. Kalau tidak ada pun, tidak mengapa. Ini kerana, Aafiyah satu-satunya doa yang saya menanti selepas sekian lama,” katanya.

Terdahulu Siti pada usia 38 tahun telah mengumumkan kehamilan pertamanya selepas 11 tahun mendirikan rumah tangga. Semoga hasrat Siti ingin menimang cahaya mata kedua sebelum usia 43 tahun dimakbulkan. (rtky/w)


Hana Azraa Bakal Dedah Bukti Kecurangan PU Abu

Beberapa hari lalu nama Pencetus Ummah (PU) Abu Sufyan hangat diperkatakan apabila isterinya, Hana Azraa mendakwa kononnya suaminya bermain kayu tiga serta turut mendedahkan foto seorang wanita tidak bertudung sebagai skandal baru suaminya.

Bagaimanapun, PU Abu menafikan perkara itu serta menjelaskan perkara yang disebarkan Hana itu adalah spekulasi semata-mata. Malah, Abu menyifatkan isterinya bertindak sedemikian mungkin kerana emosi ketika hamil.

Terbaru, menerusi Insta Story Hana Azraa memuat naik satu kenyataan memberitahu dia akan mengeluarkan kenyataan berserta segala bukti kecurangan suaminya tidak lama lagi.

Sedang menanti kehadiran cahaya mata pertama mereka tidak lama lagi, Hana berkata buat masa ini dia ingin berehat dan enggan mengulas lanjut mengenai dakwaannya sebelum ini.

Terdahulu, Hana memuat naik gambar seorang wanita dan mendakwa wanita tersebut merupakan kekasih hati suaminya yang baru.

Dalam pada itu, PU Abu menjelaskan dia tidak mengetahui sumber gambar wanita yang dimuat naik oleh isterinya itu dan akan menjelaskan situasi sebenar selepas pulang daripada Tanah Suci.


Hubungan Direstui Dah Putus, Pelakon 10 Tahun Curang Dengan Lelaki Lain?

Pasti ramai masih ingat lagi dengan cerita pelakon cilik Duerra Mitilda, 10 tahun yang kongsikan kisah cintanya dengan pelakon berusia 13 tahun, Hezriq Shah menimbulkan rasa kurang senang di kalangan netizen yang beranggapan kedua-dua mereka masih terlalu muda.

Lebih mengundang kecaman apabila bapa kepada Duerra Mitilda memberikan alasan bahawa itu merupakan soal peribadi anaknya selain tidak mahu campur tangan dalam urusan mereka.

BACA: Pelakon Berusia 10 Tahun Bercinta, Ibu Bapa Enggan Campur Tangan

Terbaru, hubungan cinta pasangan yang direstui keluarga itu dikhabarkan sudah berakhir apabila seorang netizen berkongsikan beberapa status yang dimuat oleh kedua pelakon itu di Insta Story.

Menurut Mitilda, hubungan mereka berakhir berpunca daripada sikap Hezriq yang terlalu cemburu sehingga mereka sering bergaduh. Katanya lagi, Hezriq tidak memahami statusnya sebagai seroang artis.

Dalam pada itu, Hezriq turut mendedahkan bahawa Mitilda mungkin telah menemui pengganti baru iaitu pelakon cilik Nik Adam Mika. Menerusi Instagram, Nik Adam ada berkongsikan beberapa gambar dan video mesra mereka berdua.

Difahamkan, Nik Adam dan Mitilda kini sedang sibuk menjalani penggambaraan Runi dan Solah selain merakam video TikTok bersama.


“Tak Payah Nak Persoalkan, Ini Antara Aku Dengan Allah”

Menerusi Instagram, pengarah dan penerbit popular, Michael Ang meluahkan rasa berang apabila ada netizen mempersoalkan cara penampilannya di dalam satu gambar yang dikongsikan dimana menampakkan bahagian auratnya.

Menurut Michael, jika individu tersebut seorang Muslim yang baik dia tidak akan memberikan teguran kasar dan mengaibkan seperti itu. Individu itu juga turut meminta Michael memadam gambar berkenaan.

BACA: “Rambut Panjang Tak Bererti Kurang Ajar, Bertudung Tak Bererti Suci”

Menerusi entri itu, Michael turut memuat naik serangan balas komen antara dirinya dengan individu tersebut. Michael berkata dia bertindak berkongsikan komen individu itu untuk menunjukkan bahawa orang seperti inilah yang memburukkan nama Islam.

Michael turut berpesan kepada individu tersebut jika tidak suka dengan apa yang dikongsikan olehnya tidak perlu follow Instagram miliknya.

“Tak payah lah nak persoalkan apa aku post, tak suka jangan follow, jangan tengok dan jangan komen.
Sebab kalau kau seorang Islam yang baik, kau tak akan buat atau tulis apa yang kau cakap! Ini kehidupan aku, keimanan aku, antara aku dan tuhan,” tulisnya.

“Pagi-pagi kena hadap orang yang acah-acah macam lebih baik dari Allah. Lepas tu kantoi penipu besar.
Aku post ni sebab orang macam ni lah bagi Islam nama buruk. Kau fikir kau lebih bagus daripada muslim yang lain. Geramnya aku!

Pada April tahun lalu, Michael membuat pengakuan bahawa dirinya sudah memeluk Islam sejak lebih setahun. Michael memberitahu juga tidak mahu perkara tersebut diperbesarkan serta meminta orang ramai mendoakan yang terbaik serta semoga penghijrahannya akan sentiasa diberkati.


Scha Alyahya Selamat Jalani Pembedahan Buang Ketumbuhan

Sudah lama rasanya tak dengar cerita mengenai pelakon Scha Alyahya. Baru-baru ini, Scha sekali lagi menjalani pembedahan membuang ketumbuhan dalam rahim (endomestiosis) di sebuah pusat perubatan, Kuala Lumpur pada Khamis lalu.

Menurut Scha, dia menyedari masalah yang dialaminya selepas mengalami sakit pinggang dan sakit perut melampau ketika datang bulan. Scha berkata dia lega selepas menjalani pembedahan itu dan berharap agar dipermudahkan hamil lagi.

“Ketika membuat pemeriksaan pada Disember lalu, saya dimaklumkan terdapat ketumbuhan baru dan disarankan untuk menjalani pembedahan. Tambahan pula, akibat ketumbuhan itu tanda-tanda lama berulang seperti sakit pinggang dan sakit perut yang melampau ketika datang bulan.

“Perkara ini tidak mengejutkan kerana difahamkan ia memang boleh berlaku lagi pada individu yang pernah mengalaminya. Antara punca adalah faktor pemakanan,” katanya kepada Harian Metro.

Scha berkata disebabkan ketumbuan itu membuatkan dirinya sukar untuk hamil. Ujarnya lagi, dia kini sedang berusaha untuk hamil kali kedua. Kali pertama Scha menjalani pembedahan sama pada 2013 iaitu sebelum disahkan hamil anak sulungnya, Lara Alana.

“Meskipun ada penghidap sama boleh hamil, namun dalam kes saya ini antara punca saya susah nak hamil lagi.

“Jadi, saya berdoa selepas ini dipermudahkan proses untuk hamil kali kedua. Meskipun ada rawatan alternatif lain untuk hamil, tapi sekurang-sekurangnya saya kena buang ketumbuhan ini dulu,” katanya.


“Hanya Salah Faham, Mungkin Faktor Emosi Orang Mengandung”

Sejak semalam, hangat diperkatakan mengenai Pencetus Ummah (PU) Abu Sufyan apabila isterinya, Hana Azraa mendakwa kononnya suaminya bermain kayu tiga serta turut mendedahkan foto seorang wanita yang dikatakan skandal baru suaminya.

Bagaimanapun, PU Abu menafikan tuduhan isterinya serta menjelaskan perkara yang disebarkan Hana itu adalah spekulasi semata-mata. Malah, Abu menyifatkan isterinya bertindak sedemikian mungkin kerana emosi ketika hamil.

“Saya mengambil maklum berhubung berita yang viral semalam membabitkan diri dan isteri saya. Apa yang viral itu adalah spekulasi semata-mata dan tidak berdasarkan kenyataan yang sebenar.

“Hakikat yang sebenarnya ialah hal yang melibatkan kecurangan tidak berlaku dan hanyalah salah faham, mungkin faktor emosi orang mengandung,” katanya kepada mStar Online.

Sementara itu menerusi Instagram, PU Abu menjelaskan dia tidak mengetahui sumber gambar wanita yang dimuat naik oleh isterinya itu dan akan menjelaskan situasi sebenar selepas pulang daripada Tanah Suci.

“Gambar yang tersebar tidak dapat dipastikan sumbernya kerana ia lebih bersifat cuba mengaibkan seseorang. Saya kini berada dan bertugas di Makkah dan akan balik ke Malaysia dalam sehari dua ini.

“InsyaAllah, saya akan mengeluarkan kenyataan yang akan menjelaskan situasi sebenar berhubung berita viral tersebut,” katanya.


Hana Azraa Dedah Foto Skandal, PU Abu Curang Lagi?

Baru sahaja reda kontroversi menceraikan isterinya ketika sarat hamil, nampaknya nama Pencetus Ummah (PU) Abu Sufyan sekali lagi menjadi ramai apabila rumah tangganya bersama Hana Azraa dikatakan bermasalah.

Tular di media sosial apabila Hana mendakwa kononnya suaminya bermain kayu tiga serta turut mendedahkan foto seorang wanita tidak bertudung sebagai skandal baru suaminya.

Menerusi perkongsian di Instagram miliknya, Hana mendakwa wanita tersebut merupakan kekasih hati suaminya yang baru. Perkongsian Hana itu mendapat pelbagai reaksi daripada netizen yang tidak terkejut dengan pendedahan tersebut.

Malah, ada netizen mengatakan padan muka kepada Hana Azraa dan mungkin ini adalah balasan di atas apa yang berlaku kepada bekas isteri PU Abu sebelum ini iaitu Ain Afini. Tidak kurang juga ada yang mengatakan, jika seseoran itu sekali curang tidak mustahil akan berlaku curang lagi.

Umum mengetahui Hana kini sedang sarat hamil anak sulungnya bersama PU Abu dan sedang menunggu detik kelahiran tidak lama lagi.

Terdahulu, kisah rumah tangga PU Abu menjadi perhatian umum apabila bekas isterinya, Ain ‘Afini mendedahkan telah diceraikan suaminya ketika sarat hamil selepas memilih untuk bernikah dengan Hana.


“Saya Ambil Masa 10 Tahun Buka Rantai, Jam Emas Rolex”

Baru-baru ini kecoh mengenai penyanyi rap ahli kumpulan K-Clique iaitu MK yang memakai barangan kemas. MK berkata dia tahu bahawa tindakannya itu salah di sisi Islam namun ianya tidak menjadi penghalang untuk meminati perhiasan berkenaan.

Perkara itu turut mendapat perhatian penyanyi rap, Caprice yang tampil berkongsikan pengalamannya dan barangan kemas merupakan elemen dalam budaya hip hop. Malah, dia hanya sedar mengenai hukum lelaki memakai barang kemas selepas pulang dari Umrah.

BACA: MK K-Clique Pakai Emas Sebab Minat, Dosa Itu Urusan Peribadi

Minta maaf kalau abg lambat… he is deeply sorry for his words. Kita tak boleh langgar hukum2 dalam Islam. Caprice sangat faham MK dgn dunia hip hop ni sebab caprice pernah melalui jalan yang sama.. cuma abg baru2 je cuci tangan tapi it took me 10 years baru caprice sendiri bukak rantai dan jam emas. Kami minta maaf dgn kekurangan, sebagai abg i will always be there for my brothers and will always do my best to advise and be there for them. God bless! K-Clique forever ? P.S- so sorry for the late post. MK have been busy and it took awhile before i could have this conversation with him.

A post shared by  Caprice (@capriceofficial) on Jan 23, 2020 at 7:38am PST

“Caprice sangat faham dengan dunia hip hop ni sebab pernah melalui jalan yang sama. Abang baru saja ‘cuci tangan’ saya terpaksa ambil masa 10 tahun untuk buka rantai dan jam emas Rolex.

“Selepas Umrah baru saya buka rantai, saya tahu ia haram, semua orang cakap ia haram tapi saya tak pernah dengar,” katanya.

Dalam pada itu, Caprice berkata meskipun dia sudah sedar di atas kesilapannya itu tidak bermakna dia boleh memaksa anggota kumpulan K-Clique itu untuk berubah serta merta. Malah, Caprie berkata dia turut memberi masa kepada MK untuk menjadi lebih baik.

“Sebagai abang saya selalu bersama dan akan sentiasa memberikan yang terbaik untuk menasihati mereka. Sebagai seorang yang dah ‘cuci tangan’ tak bermakna saya kena paksa adik. Kita tak boleh langgar hukum dalam Islam.

“Saya tahu tanggungjawab untuk beri nasihat, sekurang-kurangnya saya perlu beri dia tempoh lima tahun untuk dia jadi lebih baik,” ujarnya lagi.


Isteri Da’i Farhan Seronok Dijaga Suami Ketika Sakit

Meskipun kontroversi rumah tangga Da’i Farhan masih lagi hangat diperkatakan netizen, namun pendakwah muda itu bersama isteri, Dr Erin tetap tenang meneruskan kehidupan mereka seperti biasa tanpa peduli tentang kecaman dan sindiran netizen.

Baru-baru ini menerusi Instagram, Dr Erin berkongsikan rasa seronok dijaga oleh suaminya ketika sedang sakit. Dr Erin turut meluahkan rasa syukur memiliki suami yang sangat prihatin. Kata Dr Erin, personaliti romantik suaminya terserlah ketika mereka diuji dengan kesakitan.

BACA: Cuci Usus Rahsia Cantik Isteri Da’i Farhan Meski Anak 8 Orang

Malah, Dr Erin berkata suaminya sangat sabar dan menjaganya dengan baik sehingga dimanjakan seperti bayi siap makan bersuap setiap masa.

Romantik rupanya Da’i Farhan, patutlah Dr Erin terpikat. Apa pun kita doakan yang baik-baik sahaja untup pasangan ini dan semoga rumah tangga yang bina kekal bahagia sehingga akhir hayat.


Menari Dalam Muzik Video, Wany Hasrita Yakin Mampu Jaga Batas

Mahu keluar dari zon selesannya dan bakal melancarkan lagu rancak untuk single terbarunya, Wany Hasrita berkata dia berkemungkinan akan menari di dalam muzik video lagu terbarunya itu yang akan menjalani penggambaran pada April ini.

Bagaimanapun, Wany berkata dia tetap akan berjaga-jaga dan masih menjaga imejnya sebagai wanita berhijab. Meskipun bimbang tindakannya itu akan menimbulkan rasa kurang senang dikalangan peminatnya, namun Wany bersikap terbuka menerima kritikan.

“Saya akan lancar sebuah lagu baharu yang rancak dan buat masa sekarang tajuknya adalah Canggung. Lagu itu memang berbeza dengan sebelum ini sebab saya nak keluar dari kepompong. Mungkin saya akan menari dalam video klip.

“Walaupun ada menari tapi saya masih berjaga-jaga. Kita faham mesti nanti ada yang tak elok di mata orang tapi saya terima saja pendapat mereka,” katanya kepada mStar Online.

Dalam pada itu, Wany berkata dia teringin untuk menceburi semua bidang dan akan melakukan yang terbaik jika diberi peluang sama ada mengacara atau berlakon. Namun untuk berlakon, pihak produksi perlu mengetahui batas sebagai wanita berhijab.

“Kalau diberi kesempatan dan peluang memang saya nak cuba semua bidang. Tahun lalu saya dapat tawaran untuk mengacara tapi terpaksa tolak. Sebenarnya untuk lakonan saya tak ada letak syarat, tapi pihak produksi mesti kena tahu batas-batas seorang wanita berhijab,” katanya.


Suami Orang Ajak Janna Nick Kahwin, Minta Berpurdah Masa Dating

Bukan mudah bergelar selebriti adakalanya mereka terpaksa melayan kerenah peminat yang bermacam ragam. Malah sudah menjadi kebiasaan apabila ada peminat meluahkan isi hati mahu menjadi pasangan hidup.

Baru-baru ini, Janna Nick turut berdepan situasi tersebut namun tindakan peminatnya ini agak berani apabila menerima kiriman mesej daripada seorang lelaki berstatus suami orang yang mahu menjadikan Janna sebagai isterinya.

Menerusi mesej yang dimuat naik oleh Janna di Insta Story, lelaki itu turut menetapkan syarat jika Janna berkahwin dengannya iaitu pelakon itu tidak boleh bercakap dengan mana-mana lelaki selain dirinya.

“Dah lama saya impikan nak genggam jari jemari awak yang gempal tu, lalu saya akan bawa awak menuju ke cahaya kebahagiaan insya-Allah.

“Tapi kan kalau awak nak kahwin dengan saya ada syaratnya. Salah satunya awak tak boleh bercakap dengan mana-mana lelaki selain saya, dini sekalipun! Syarat yang lain tu saya akan bagitau lepas kita kahwin. Faham?” tulisnya.

Bagaimanapun, selepas mesej tersebut didedahkan kepada umum, lelaki berkenaan merayu supaya mesej perbualan itu dipadamkan.

Sementara itu, Janna sempat menitipkan pesanan kepada kaum lelaki yang sudah berkahwin di luar sana bahawa tindakannya itu bukan berniat untuk mengaibkan tetapi peringatan supaya mereka lebih menjaga hati isteri.


Watsons Menawarkan Hadiah Bernilai RM2,888,888 Sempena Tahun Baru Cina

Hasil kejayaan tahunan kempen Tahun Baru Cina #HappyBeautifulYear, Watsons meneruskan tradisinya dengan melancarkan 2020 #HappyBeautifulYear yang menjanjikan untuk membawa lebih banyak kegembiraan kepada ahli Watsons yang setia. Watsons juga turut mengadakan jualan perayaan Tahun Baru Cina sehingga 50% di kedai-kedai Watsons di seluruh negara dan di laman sesawang.

Pelancaran yang berlangsung di ibu negara baru-baru ini turut membuka peluang kepada ahli Watsons untuk memenangi hadiah bernilai lebih RM2,888,888.

Menurut Caryn Loh, Pengarah Urusan Watsons Malaysia, Tahun Baru Cina adalah masa di mana nilai-nilai tradisi tidak sepatutnya dilupakan, jadi Watsons mengambil langkah dengan melancarkan satu video baru sempena Tahun Baru Cina ini.

“Pembikinan video #HappyBeautifulYear 2020 untuk kempen tahun ini untuk mempromosikan pemahaman dan ikatan antara dua generasi dalam keluarga dengan menyampaikannya dalam gaya komedi dan muzikal dengan mesej yang tersirat. Kami percaya bahawa produk dan perkhidmatan kami adalah pemula bicara atau topik perbualan dengan rakan dan keluarga, kerana Watsons menawarkan pelbagai jenis produk yang berbeza untuk semua peringkat umur,” katanya.

Video #HappyBeautifulYear 2020 turut menyampaikan mesej yang ringkas dan bermakna untuk meneruskan tradisi, sambil mengekalkan trend terkini. Kisah ini juga menampilkan gaya dan penyanyi opera Cina yang menakjubkan, dan ini sememangnya cara terbaik untuk memperkenalkan semula persembahan tradisional kepada generasi muda.

Selain pelancaran video #HappyBeautifulYear 2020, Watsons juga tidak terlepas untuk menawarkan tawaran dan penjimatan terbaik terutamanya kepada ahli Watsons. Termasuklah 50% potongan harga untuk kesemua item #HappyBeautifulYear.

Setiap ahli Watsons boleh mendapatkan buah tangan “kemakmuran” Tahun Baru Cina termasuk paket Watsons Ang Pow edisi terhad secara percuma dan ganjaran baucar hadiah RM388 dengan berbelanja minimum RM80 serta banyak hadiah yang menarik untuk dimenangi.

Kesemuanya hadiah bernilai lebih daripada RM2,888,888, sepanjang 2 Januari sehingga 3 Febuari!

Lebih menarik lagi, anda juga bakal menerima hadiah 118 peranti Samsung yang bernilai lebih daripada RM138,888. Termasuklah Galaxy Watch Active2 (25 pemenang), Galaxy S10+ (10 pemenang) , Galaxy Buds (25 pemenang), Galaxy Note10+ (10 pemenang), Galaxy A50s (20 pemenang), dan Galaxy Fit (28 pemenang).

Jika anda seorang pakar swafoto, anda boleh menyertai pertandingan Swafoto AR #HappyBeautifulYear dan memenangi nilai mata Watsons bernilai RM8,888 (keseluruhan). Sementara ahli Watsons Elite akan berpeluang mendapatkan pinggan Yee Sang Watsons Edisi Terhad dengan pembelian minimum RM288.

Jadi apa tunggu lagi, jom cepat serbu Watsons untuk rebut kesemua hadiah hebat ini. Maklumat lanjut laman rasmi Watsons dan Facebook Watsons.


“Kalau Aku Kahwin Untuk Bercerai, Aku Tak Kahwinlah”

Seperti diketahui, kemelut rumah tangga Sharnaaz Ahmad dan Noor Nabila masih tiada kesudahan lagi apabila pelakon itu enggan menceraikan isterinya kerana mahu menyelamatkan rumah tangga yang dibina selama dua tahun itu.

Didakwa sengaja melengah-lengahkan proses perceraian, Sharnaaz mengeaskan niat utama dia berkahwin bukan untuk bercerai. Ujarnya lagi, dia bertindak mendiamkan diri selama ini kerana anak mereka, Jebat Jayden dan demi menjaga aib semua pihak.

“Kenapa selama ini saya diam, semuanya kerana Jebat. Saya tak mahu nampak keburukan itu. Kejap lagi kalau saya bercerita buruk mengenai Nabila, impak itu pada Jebat. Dia akan tahu apa yang berlaku.

“Jadi daripada kita bercerita mengenai keburukan rumah tanga, dia masih lagi isteri saya. Tak kan saya nak cakap hal buruk mengenai dia? Kalau orang cakap buruk pasal isteri saya pun, pasti saya akan marah.

“Ini soal yang satu, kenapa kahwin? Kalau aku kahwin untuk bercerai, aku tak kahwinlah. Buat apa aku kahwin? Kalau semata-mata nak dapatkan satu kurniaan Allah depan mata untuk seksa dia? Bukan macam tu,” katanya.

Dalam pada itu, Sharnaaz berkata hal perkahwinan bukan perkara boleh dibuat main kerana ia melibatkan tanggungjawab sebaik sahaja diijabkabulkan. Ujarnya, hal untuk bercerai bukan datang darinya dan biarlah pihak menentukan segala keputusan.

“Sebagai lelaki, apabila kita diijabkabul ia bukan rasa seronok. Sebaliknya, lebih kepada perasaan terharu sebab kita akan jaga anak orang dan mempunyai tanggungjawab.

“Selepas akad nikah, kita akan dengar lafaz taklik yang dibaca. Saya dengar dan ingat setiap ayat itu. Ketika ia dibaca itulah saya sedih. Adakah kita mampu untuk jalankan? Itulah yang buatkan saya terfikir dan kini ia sudah sampai ke situ.

“Yang boleh saya cakap, bila kahwin saya bukan nak bercerai. Tetapi kalau betul nak bercerai, bukan keluar daripada mulut saya,” katanya.


Jom Menangi Hadiah Bernilai Sehingga RM100,000 Di Mitsui Outlet Park KLIA Sepang Bermula Hari Ini!

Sebut sahaja Mitsui Outlet Park KLIA Sepang  pasti ramai yang tahu bahawa Mitsui terkenal dengan pusat membeli belah dengan harga yang paling wow dan murah. Bukan tu sahaja, Mitsui Outlet Park KLIA Sepang juga terkenal dengan gudang sale yang akan membawa anda dalam dunia shopping  yang paling havoc.

Kali ini Mitsui bukan sahaja akan membawa anda dalam dunia membeli belah untuk seisi keluarga tapi di Mitsui juga anda boleh dapat angpau dan hadiah best sempena Chinese New Year kali ini. Best kan? Siapa nak bagi angpau kat anda jika anda tidak rebut peluang ini.

Nampak menarik kan? Meh kami bagi tahu caranya. Jika anda jejak sahaja kaki di Mitsui pasti ada sahaja barang yang anda ingin beli kan? Tak kisah lah sama ada kasut ke, handbag ke, baju ke atau apa sahaja lah. Confirm ada punya. Mustahil untuk anda pulang dengan tangan kosong bila dah terjah mall sebesar ini.

Nak menang hadiah di Mitsui Outlet Park KLIA Sepang ini pula senang sahaja caranya. Jika anda berbelanja sekurang-kurangnya RM300 bermula hari ini sehingga 27 Januari ini anda layak sertai untuk rebut hadiah harian bernilai sehingga RM100,000.

Antara hadiah yang anda bakal bawa pulang adalah Gintell Massage Chair, MacBook Air, iPhone 11, Apple Watch, Dyson Electrical Products dan banyak lagi! Best kan bila pergi shopping satu barang sahaja tapi time  balik banyak pula barang yang nak kena angkut.

Eh lupa pula nak bagi tahu, di Mitsui Outlet Park KLIA Sepang sempena Chinese New Year ni, bukan sahaja anda boleh dapat hadiah best. Anda juga boleh terjah aktiviti-aktiviti yang berlangsung. Antaranya ada:

Punyalah banyak aktiviti yang diadakan di Mitsui Outlet Park KLIA Sepang  ni. Tapi ingat jangan lupa tengok tarikh jika nak terjah aktiviti yang anda suka tu. Jika ingin lihat tarian singa jangan lupa terjah pada 8 dan 9 Januari ini.

Bukan sahaja dapat angpau, anda juga boleh berhibur bersama insan tersayang sempenan cuti ini. Memang best habis bila berada hanya di satu tempat tetapi pelbagai benda yang boleh anda grab dan enjoy.

Dengar cerita, anda juga bakal dapat FREE goodies  jika anda terjah time-time macam ini. Jadi apa tunggu lagi jangan lupa save the date untuk rebut hadiah hebat dari Mitsui Outlet Park KLIA Sepang ini.

Maklumat lanjut layari laman rasmi Mitsui, Facebook MOPKLIA dan Instagram Mitsui.


Elly Mazlein Luah Rasa Bahagia Bapa Sayang Suami Baru

Selepas empat tahun bergelar ibu tunggal, akhirnya Elly Mazlein selamat diijabkabulkan dengan jejaka pilihan hatinya, Mohamad Azlan pada Sabtu lalu. Apa yang pasti jelas terpacar kegembiraan dan kebahgiaan di wajah Elly.

Menerusi perkongsian di Instagram, Elly turut mengucapkan terima kasih kepada bapanya, Syed Hanafi Syed Abdullah yang merestui perkahwinannya. Ellu turut meluahkan rasa bahagia melihat bapanya sayang akan suaminya.

“Abah tercinta, terima kasih abah. Kita nampak betapa sayangnya abah dekat suami kita,” corenya di Instagram hari ini.

“Kita bahagia sangat tengok abah, bersembang, ketawa, tunggu menantu balik sekolah untuk makan sekali, cerita isu semasa, kerap WhatsApp menantu, bagi hadiah dan paling kita gembira bila abah selalu nasihat jaga suami baik-baik,” tulisnya.

Dalam pada itu, Elly turut berjanji akan menjaga bapanya sehingga ke akhir hayat serta berterima kasih di atas segala kasih sayang yang dicurahkan kepadanya sejak dia dilahirkan ke dunia sehingga kini.

“Wahai abah, terima kasih atas segala yang abah curahkan kepada kita dari bayi hingga sekarang.

“Alhamdullilah sekarang kita sudah ada suami, insya Allah menantu dan kita akan jaga abah sampai bila-bila ya. Kita sayang abah,” katanya.


“Tak Kisah Status Calon Suami, Cukuplah Seorang Yang Stabil”

Adiknya, Nelydia Senrose terlebih dahulu menamatkan zaman bujang, ramai yang tertanya-tanya bilakah pula giliran Uqasha Senrose untuk mendirikan rumah tangga. Bagaimanapun, Uqasha berkata dia masih mencari calon yang sesuai dengannya.

Menurut Uqasha, dia bukanlah mencari calon suami yang betul-betul sempurna tetapi cukuplah jika lelaki tersebut kena dengan jiwanya. Ujarnya, soal kahwin bukan perkara boleh dibuat main dan tidak mahu perkahwinan berakhir dengan perceraian.

BACA: Luah Rasa Rindu, Kamal Adli & Uqasha Senrose Hangat Bercinta?

“Bukan tak sedia, cuma tak jumpa orang yang betul. Kahwin ni bukan sehari dua, tak naklah sebulan dua bulan, cerai, makan hati, kalau laki tu tak jaga hati. Saya memang jaga bab tu, takut salah pilih orang.

“Saya tak fikir pasal status (calon suami) ke apa, cukuplah seorang yang stabil (kewangan), hormat orang tua, ada agama, setia dan jujur,” katanya kepada HLive!

Dalam pada itu, Uqasha berkata dia tidak mahu terburu-buru untuk mencari jodoh dan buat masa ini dia belum lagi fikirkan soal perkahwinan.

“Ada berkawan, tapi fokus saya sekarang pasal kerja. Kalau hal lain, saya rasa kalau tuhan dah kata itu jodoh kita, ia akan jadi mudah je,” katanya.


Emma Maembong Nikah Kerabat Diraja 22 Februari?

Sejak minggu lalu, hangat diperkatan mengenai gosip konnnya Emma Maembong bakal mendirikan rumah tangga tahun ini. Tidak mengiyakan mahupun menidakkan, Emma berkata gosip bakal berkahwin itu adalah satu doa buat dirinya.

Sumber mengatakan bakal suami pelakon cantik itu bukan calang-calang orangnya dan merupakan seorang kerabat diraja dan bakal berkahwin pada Februari ini, namun tidak dapat didedahkan tarikh sebenar majlis tersebut.

Terbaru menurut Miss K dari portal Astro Gempak, segala persiapan perkahwinan telah dibuat, termasuklah memberitahu tentang berita gembira itu kepada sahabat-sahabat terdekat. Malah, ruang masjid untuk majlis doa selamat dan tahlil juga sudah ditempah.

Menurut sumber, Emma dikatakan bakal berkahwin pada 22 Februari depan. Sumber turut mendedahkan, bakal suami Emma kacak orangnya, berwajah kacukan Chinese.

Jika perkhabaran ini benar, pasti ramai peminat Emma tidak sabar untuk melihat pelakon cantik itu naik pelamin dan ingin mengetahui siapakah jejaka yang berjaya mencuri hatinya.


Cikgu Azlan Akui Terpikat Dengan Kelembutan Elly Mazlein

Hampir empat tahun bergelar ibu tunggal, akhirnya Elly Mazlein selamat diijabkabulkan dengan jejaka pilihan hatinya, Mohamad Azlan pada Sabtu lalu. Apa yang pasti jelas terpacar kegembiraan dan kebahgiaan di wajah Elly.

Dalam pada itu, suaminya yang lebih dikenali sebagai Cikgu Azlan mengakui dirinya terpikat dengan kelembutan Elly dan menyifatkan dia lelaki paling bertuah kerana memiliki Elly.

“Kelembutannya buat saya tertarik. Dalam televisyen orang hanya lihat karakter dia berbeza dari sebenar sebab itu saya tak kisah kalau orang nak kata dia gedik ke apa. Alhamdulilah saya bertuah memilikinya kerana kelembutan yang ada pada dirinya,” katanya.

Dalam pada itu, Azlan berkata dia tidak akan menghalang Elly untuk meneruskan kerjayanya sebagai pelakon selepas ini kerana dia percaya Elly tahu menjaga batasnya sebagai seorang isteri.

“Kami sudah berbincang dan saya amat memahami dengan kerjayanya sebagai pelakon. Saya yakin dan percaya dia tahu menjaga batasnya sebagai seorang isteri kepada saya. Malah sebelum ini pun dia sudah mampu menjaga batas dirinya,” katanya lagi.

Sebelum ini, Elly pernah berkahwin dengan pengarah Azmi Hatta pada 9 November 2014 dan dikurniakan cahaya mata, Putri Sara Sefhia,4, namun bercerai pada 15 Oktober 2015.


“Anda Bukanlah Sempurna Sangat, Saya Boleh Je Bantai…”

Tahun lalu menyaksikan pelbagai kontroversi terpalit Fathiya Latiff sehingga ada yang mendakwa dirinya mempunyai masalah mental. Sempena tahun 2020 ini, Fathia berharap ada sinar baru untuk dirinya terus berada dalam industri seni tanah air.

Sering menjadi mangsa kecaman netizen, Fathia mengakui dia kini lebih matang berdepan dengan netizen. Kata Fathia lagi, netizen yang mengkritiknya tidaklah sempurna mana.

“Kalau mereka (netizen) boleh cakap, saya pun boleh cakap balik pada mereka juga. Anda (netizen) siapa sebenarnya, anda pun bukanlah sempurna sangat.

“Saya boleh je bantai anda semula. Tak ada masalah pun sebenarnya. Tapi tak boleh keterlaluan dan melampaui batas juga,” katanya kepada Media Hiburan.

Jika anda mengikuti Instagram Fathia, pasti tahu bahawa pelakon itu masih lagi menutup ruangan komen pada setiap gambarnya. Fathia berkata dia lebih selesa apabila ruangan komen ditutup bagi mengawak dirinya sendiri.

“Sekarang ini saya lebih selesa tutup ruangan komen di Instagram untuk mengawal diri sendiri.

“Dalam masa sama, sebenarnya bosan juga berbuat demikian, tetapi demi kerja. Apa-apa yang melibatkan kerja, saya akan berkongsi di Instagram,” katanya.


“Bila Bantu Kata Ambil Kesempatan, Tak Bantu Tanya Pula”

Dikritik cuba meraih perhatian dan mengaut keuntungan daripada kisah kehidupan Puteri Balqis menerusi video yang dikongsikan di YouTube, usahawan kosmetik Datuk Seri Aliff Syukri enggan mengambil pusing dengan pihak yang mempersoalkan niatnya.

Menurut Aliff, niatnya hanya mahu membantu Balqis dan ibunya. Kata Aliff lagi, dia tampil menghulurkan sumbangan selepas mengetahui tentang kesukaran hidup Balqis dan ibunya dipaparkan dalam program Bersamamu.

“Bila kita bantu orang kata ambil kesempatan, kalau tak bantu orang tanya pula kenapa tak bantu. Biarlah orang nak kata apa pun! Saya hanya membantu orang yang dalam kesusahan.

“Secara jujurnya, Balqis pernah mesej peribadi (DM) di Instagram dua tahun lalu tapi kami tak perasan dia DM minta bantuan, cumanya apabila kisahnya dipaparkan dalam program Bersamamu, barulah kita tahu dia pernah mesej kita.

“Jadi kami follow up untuk beri sumbangan, kita tak nak tahu cerita disebalik keluarganya, kita hanya datang untuk bagi sumbangan dan bantu apa yang perlu,” katanya kepada mStar Online.

Dalam pada itu, Aliff enggan mendedahkan jumlah sumbangan yang diserahkan kepada Balqis. Ujarnya lagi, dia terbuka untuk membantu Balqis menjana pendapatan dalam kerjasama produk dan perniagaan.


Bernikah Kali Ketiga, Sasha Saidin Didakwa Rampas Suami Orang?

Selepas lapan tahun bergelar ibu tunggal, akhirnya pelakon dan penyanyi Sasha Saidin sah bergelar isteri kepada Sirhan Wahab yang merupakan seorang duda anak dua pada Isnin lalu.

Namun, baru sahaja beberapa hari bergelar berkahwin, ada kontroversi terpalit pasangan ini apabila Sasha didakwa perampas dan punca suaminya bercerai dengan isterinya sebelum ini.

Bagaimanapun, Sasha menafikan sekeras-kerasnya tuduhan mendakwa dia merampas suami orang. Kata Sasha lagi, dia mengetahui siapa yang menyebarkan cerita tidak benar itu dan sedikit pun tidak terkesan dengan fitnah tersebut.

“Semua itu tidak benar kerana saya hanya rapat dengan suami pada Jun 2019. Kami cuma terkejut apabila seseorang itu sanggup sampai tulis email kepada media untuk membuat fitnah tentang kami. Tak apa. Tuhan itu Maha Adil dan Saksama.

“Tak mengapa, kita tahu kita tak buat apa-apa salah pun. Kami tahu siapa yang tulis email itu dan apa motif mereka untuk membuat cerita fitnah itu tapi kami maafkannya,” katanya kepada Astro Gempak.

Terdahulu, menerusi satu kiriman email yang dihantar kepada Beautifulnara, ada sumber mendakwa Sasha dikatakan menjalin hubungan sulit dengan Sirhan sejak Oktober 2015, sewaktu lelaki itu masih bergelar suami orang. Malah, mereka pernah bercuti bersama-sama ke Itali dan Belanda pada 2019.


“Artis Memang Macam Tu, Kejap Pakai Kejap Buang Tudung”

Hampir dua tahun mengenakan hijab pada 2017, namun sejak kebelakangan ini cara pemakaian tudung Liyana Jasmay menjadi perhatian ramai dan sering dikritik. Malah ada netizen mendakwa pelakon itu seolah mempermainkan agama.

Melihat penampilannya kini yang dilihat lebih selesa memakai topi atau ‘snowcap’ dengan pelbagai gaya. Susulan cara pemakaiannya itu ada yang mendakwa pelakon itu memakai tudung sekadar main-main dan bakal membukanya suatu hari nanti.

Bagaimanapun, baru-baru ini foto yang dimuat naik oleh Liyana di sebuah restoran bersama keluarganya menjadi bualan ramai apabila pelakon itu dilihat tidak bertudung.

Rata-rata netizen meluahkan rasa terkejut melihat foto tersebut dan bertanyakan kepada tuan badan mengenai perkara itu. Dalam pada itu ada yang mengatakan mungkin itu gambar lama, namun ada netizen menjawab kedua-dua anaknya sudah besar di dalam gambar tersebut.

Meskipun ramai yang mengecam, namun banyak komen positif dari netizen yang meminta orang ramai untuk bersangka baik serta mendoakan yang baik-baik sahaja buat pelakon itu.


“Tak Payah Sibuk Balqis Nak Buat Apa Dengan Duit Dia”

Baru-baru ini hangat diperkatakan mengenai kenyataan Puteri Balqis yang menyuarakan hasratnya untuk melabur dalam pasaran Forex sekiranya diberi sumbangan bernilai RM100,000 apabila ditanya oleh usahawan kosmetik, Datuk Aliff Syukri.

Kenyatan Balqis itu mengejutkan netizen kerana pada usia 13 tahun Balqis sudah memikirkan mengenai dunia pelaburan. Malah, netizen turut tertanya-tanya pelakon itu tiada menyebut langsung mahu menggunakan duit tersebut untuk rawatan hospital.

Bagaimanapun, penyanyi Datuk Hattan meluahkan rasa kurang senang dengan tindakan Youtuber terkemuka yang menemuramah Puteri Balqis untuk dimuat naik di laman YouTube milik mereka.

Hattan berpendapat, Youtuber terkemuka itu hanya menggunakan kisah kehidupan Balqis yang sedang hangat diperkatakan untuk meraih perhatian. Menurut Hattan lagi, jika ingin membuat duit sekalipun, tak perlu sibuk ‘korek’ cerita dan tanya soalan yang bukan-bukan kepada pelakon itu.

Dalam pada itu, Hattan juga meminta orang ramai berhenti daripada menggangu Balqis dan ibunya. Hattan menegaskan tidak perlu sibuk dengan kisah pelakon cilik itu dan Balqis berhak menggunakan duit yang diterima dan melakukan apa sahaja dengan duit tersebut.

Sejak Isnin lalu kehilangan akaun Instagram pelakon cilik itu mengundang persoalan dan kebimbangan di kalangan peminatnya. Akaun Instagram Balqis dipercayai telah dinyahaktifkan selepas tular pengakuannya mengenai Forex.


Ini 4 Eyeliner Yang Paling Top Dan Mudah Untuk Anda Yang Sukar Memilih Eyeliner

Bergelar seorang wanita bukanlah mudah. Meskipun sibuk dengan kerjaya, penampilan diri juga harus dijaga untuk sentiasa kelihatan berseri.

Meskipun anda bukan seorang yang pencinta barangan kosmetik, setidak-tidaknya anda harus mempunyai barangan yang paling basic untuk touch up wajah anda. Misalnya seperti lipstik, eyeliner dan blusher. Antara ketiga-tiga barangan ini, eyeliner adalah satu barangan yang sukar untuk dipilih dan juga dilukis.

Jadi tak salah jika kali ini kita berbicara soal eyeliner yang ternyata akan bagi kesan yang cantik pada bahagian mata anda. Mempunyai pelbagai jenama eyeliner yang bagus dan cantik namun eyeliner dari Jepun ini menjadi kegilaan wanita yang ingin cepat bersiap.

Eyeliner Canmake Quick Easy Eyeliner yang popular di Jepun dan juga popular di kalangan wanita di Malaysia ini sedikit sebanyak menguji kesabaran para pengguna terutamanya bagi mereka yang tidak pernah mencuba eyeliner berbentuk cecair ini.

Mempunyai ketebalan 1.65mm ini sangat sesuai jika anda mempunyai selapuk mata yang luas. Bagi anda yang ingin melukis smoking eye. Anda harus berhati-hati, takut-takut terlajak tebal pula.

Tetapi yang paling bestnya ia sangat senang dibasuh, dan kalau terkena air hujan pun tak mudah untuk tertanggal. Jadi tak dak lah nampak mata anda menangis air mata hitam dek kerana kesan eyeliner tu.

Berus pada Eyeliner Majolica Majorca Linehunter dikatakan sedikit halus dari eyeliner canmake dan ini bermakna anda mudah untuk melukis garisan tebal mahupun nipis di bahagian mata.

Lebih menarik lagi eyeliner ini juga kalis air dan juga tidak mudah luntur jika anda berpeluh. Tapi ingat, eyeliner ini sedikit kering jika nak dibanding dengan eyeliner canmake.

Bila mempunyai berus yang halus tetapi kering anda harus mempunyai kesabaran yang tinggi semasa membentuk mata anda.

Okey, eyeliner ini sama seperti eyeliner lain yang tahan peluh, mudah dicuci dengan makeup remover, dan senang dilukis di keliling mata anda.

Tapi yang menariknya mengenai eyeliner ini adalah ia sangat sesuai untuk look smoking eye. Dimana anda akan lukis garisan di bahagian hujung mata dengan sedikit tajam dan keatas.

Warnanya pula cukup cantik dan hanya dengan sekali tarik sahaja anda akan dapat bentuk garisan di mata anda seperti yang anda inginkan. Ramai juga yang love dengan heroine make liquid eyeliner ini.

Okey! Ini antara eyeliner yang paling tak sabar kami nak kongsikan dengan anda. Bagi anda yang sebelum ini belum pernah mencuba sebarang eyeliner. Dejavu cream encil eyeliner inilah yang paling sesuai untuk anda grab.

Jika dibahagian atas kami berkongsi mengenai cecair eyeliner. Kali ini kami kongsi mengenai pensil eyeliner yang menggabungkan semua jenis eyeliner iaitu cecair eyeliner, pensil eyeliner dan gel eyeliner. Kiranya dejavu eyeliner ni mempunyai element 3 in 1.

Mempunyai bentuk ultra halus bersaiz 0.65mm akan memudahkan lagi anda untuk melukis. Ini semua gara-gara dejavu eyeliner ini tidak menggunakan berus tapi berbentuk pencil yang mempunyai mata leper.

Jadi bagi anda yang belum pernah melukis eyeliner tu apa kata try guna eyeliner  dejavu ini. Confirm puas hati sebab tak perlu nak betulkan garisan banyak kali.

Jika anda menggunakan cecair eyeliner anda perlu berhati-hati untuk melukis takut terlajak tebal di bahagian mata. Tetapi dengan dejavu eyeliner ni lukis sahaja ikut ketebalan yang anda mahu.

Jika anda mahu garisan yang tebal guna pada bahagian tengah pensil. Jika mahu garisan halus guna di bahagian hujung pencil.

Dejavu cream pencil eyeliner ini hadir dalam 4 pilihan warna iaitu Real Black, Dark Brown, Natural Navy dan Mauve Brown. Jadi anda boleh pilih warna mana yang anda suka mengikut mood dress up anda.

Yang paling best dejavu eyeliner ini tahan sehingga 24 jam dan sangat mudah untuk ditanggal. Hanya dengan sekali cucian sahaja dah hilang eyeliner anda.

Memang love habislah jika anda jadikan dejavu eyeliner ini sebagai eyeliner pilihan anda. Yang penting tak perlu frust untuk lukis eyeliner dek kerana bentuknya yang mudah.

Jadi apa tunggu lagi, jom serbu Watsons, Playup Parkson, Aeon, SaSa dan Tokyoninki untuk dapatkan eyeliner yang paling top, mudah dan senang ditanggal ini.

Ingat nak cantik kena pandai pilih barangan makeup barulah nampak meletop.

Nak tahu lebih banyak maklumat mengenai eyeliner ini jom baca di sini.


“Lepas Ada RM30 Juta, Baru Aliff Syukri Berani Beli LV”

Sebut saja nama Datuk Seri Aliff Syukri, beliau sememangnya menjadi idola ramai terutama anak muda. Mana tidaknya, di usia muda beliau berjaya membina sebuah mahligai mewah.

Meskipun ramai yang sering mengecam usahawan itu yang seolah mahu menunjuk-nunjuk dan riak setiap kali memuat naik foto barangan jenama mewahnya, namun baru-baru ini Datin Nur Shahida mendedahkan perkara yang tidak diketahui umum mengenai suaminya itu.

Menurut Shahida, suaminya hanya berani membeli barangan jenama mewah selepas mempunyai simpanan sebanyak RM30 juta. Katanya lagi, ramai yang hanya mengenali suaminya apabila sudah berjaya.

“Orang kenal Dato’ bila sudah di puncak, ramai yang tak mengenalinya semasa baru bertatih dalam perniagaan. Jangan tak percaya! Selepas Dato’ ada duit RM30 juta baru berani beli Louise Vuitton (LV),” katanya kepada Nona.

Berkongsikan sisi baik suaminya, Shahida berkata Aliff seorang yang suka bergurau dan tidak seperti lelaki lain. Menurut Shahida, suaminya tidak suka keluar malam apatah lagi lepak bersama rakan-rakan.

“Dato seorang yang tak suka keluar malam, tak keluar lepak-lepak minum kopi dengan kawan-kawan dan kalau nak jumpa Dato’ lebih suka orang datang rumah. Dato seorang lelaki yang pandai transform hobi kepada perniagaan.

“Apa sahaja yang dibuat pasti ada kaitan kaitan dengan bisnes, Dato tak akan buat saja-saja,” katanya.


Ibu Puteri Balqis Nafi Dapat RM100,000, Terkilan Difitnah

Sebelum ini hangat diperkatakan dakwaan Puteri Balqis mendapat sumbangan sebanyak RM100,000 daripada Perbadanan Kemajuan Filem Nasional Malaysia (Finas). Bagaimanapun, perkara itu dinafikan oleh ibunya Norashikin Mohd Aziz.

Norashikin yang dihubungi berkata dia sangat terkilan dan kecewa dengan tuduhan tersebut serta meminta orang ramai berhenti dari menfitnah dirinya dan juga anaknya. Katanya lagi, sehingga hari ini dia dan Balqis masih sibuk menjual buku.

“Terlalu banyak fitnah saya dapat sampai kata Seniman dan Finas bagi RM100,000. Saya tak tahu nak cakap apa lagi.

“Belum habis satu, timbul pula cerita lain. Nasib baik saya menjual buku, kalau memang kerja saya minta tolong saja, inilah jadinya. Orang pasti akan mengungkit balik.

“Pihak yang keluarkan cerita itu bermotifkan sengaja dan memandai-mandai. Setiap hari saya sibuk menjual dan menguruskan penghantaran buku. Berhentilah fitnah kami,” katanya kepada Harian Metro.

Sementara itu, Ketua Pegawai Eksekutif Finas, Ahmad Idham Nadzri berkata, pihaknya ada memberikan sumbangan kepada Balqis namun tidak pernah memberi sumbangan dengan jumlah yang didakwa.

Terdahulu, tular di media sosial rakaman klip video memaparkan usahawan kosmetik, Aliff Syukri mengajukan pertanyaan apakah yang ingin dilakukan kepada wang sumbangan orang ramai yang mencecah RM100,000 kepada Balqis.

Balqis menjawab, dia akan simpan duit tersebut, akan disedekahkan kepada mereka yang memerlukan serta akan dilaburkan dalam pasaran Forex.


MK K-Clique Pakai Emas Sebab Minat, Dosa Itu Urusan Peribadi

Jika anda mengikuti Instagram milik penyanyi rap yang juga anggota kumpulan K-Clique iaitu MK, pasti dapat lihat beberapa perkongsian foto dirinya memakai aksesori barangan kemas. Perkara itu sekaligus menimbulkan rasa kecewa dan kurang senang dikalangan peminatnya.

MK atau nama sebenarnya Muhammad Hairi Amin Hamdan berkata meskipun tahu tindakannya itu salah disisi Islam, namun dia tidak mahu menjadi hipokrit dengan dirinya dan tidak menjadi penghalang untuk terus meminati perhiasan berkenaan.

“Saya sedar dan tahu (salah di sisi hukum agama), tapi sebab minat, langgarlah (pakai juga). Bagi saya tu perkara biasa. Daripada jadi penipu, baik jadi diri sendiri. Sendiri mau tanggung, keep it real,” katanya.

Katanya lagi, apa yang dilakukannya itu adalah dosa peribadinya dan orang lain tiada hak untuk menjatuhkan hukum terhadap dirinya

“Kita masing-masing adalah pendosa, jadi ini bukan sebab untuk netizen menjatuhkan hukum,” katanya.

Dalam pada itu, MK berkata dia tiada niat untuk mencetuskan provisaki ataupun menunjukkan contoh tidak baik kepada peminatnya. Jelasnya, barangan kemas yang dipakai itu hanyalah untuk tujuan persembahan sahaja.


Sufian Suhaimi Mahu Main Tinder Cari Calon Kekasih

Hampir dua tahun episod putus tunangnya berlalu, nampaknya Sufian Suhaimi masih solo dan tidak menemui pengganti lagi meskipun pernah dikaitkan dengan beberapa selebriti wanita cantik.

Mungkin tidak tahan asyik ditanya mengenai soal jodoh, Sufian nampaknya ingin mencuba aplikasi temu janji untuk mencari calon kekasih. Menerusi Twitter, Sufian berkata dia tidak teragak-agak untuk menggunakan aplikasi Tinder untuk mencari jodoh.

BACA: Sufian Suhaimi Nafi Tutup Pintu Hati, Tak Ada Calon Sesuai

Status Sufian itu mendapat perhatian netizen lain yang terhibur serta bersetuju seandainya penyanyi Di Matamu itu mahu mencari jodoh melalui aplikasi tersebut. Malah, ada netizen turut mencadangkan pelbagai cara dan aplikasi yang sesuai untuk mencari kekasih.

Sementara itu, ada netizen mengatakan supaya jangan mudah percaya dengan aplikasi cari jodoh tersebut kerana kebanyakannya menggunakan identiti dan gambar palsu. Malah, lebih teruk ada yang sanggup menipu jantina mereka.

Dalam pada itu, ada netizen meminta Sufian bersabar dalam mencari jodoh kerana ianya pasti akan hadir suatu hati nanti. Netizen turut menasihati Sufian untuk terus berdoa agar segera dipertemukan jodoh.


Kongsi Video Aksi Berdukung, Risteena & Tunang Tak Peduli

Selepas mengumumkan pertunangan mereka, Risteena Munim dan Isa Khan semakin terbuka berkongsi kisah cinta mereka. Malah, Risteena menyifatkan dia wanita paling bertuah kerana dipertemukan dengan Isa Khan.

Tidak kisah dengan kritikan netizen mengenai hubungannya dengan tunang yang dianggap terlalu mesra, baru-baru ini Risteena dan Isa memuat naik video momen manis mereka sedang menari.

THANK YOU FOR LOVING ME IN A MILLION WAYS AND YES, GOODBYE HATERS! :)

A post shared by  Nur Risteena Munim (@nur_risteena) on Jan 20, 2020 at 4:47am PST

Video tersebut memaparkan aksi Isa sedang mendukung Risteena sambil kedua-duanya saling bertentang mata. Menerusi perkongsiannya itu, Risteena sempat menitipkan pesanan selamat tinggal buat haters di luar sana.

Diruangan komen rata-rata netizen meminta pasangan ini agar segera berkahwin supaya mengelak daripada mengundang fitnah.

Dalam pada itu, netizen mengatakan sebelum berkahwin memang semuanya nampak manis dan adalah lebih indah jika sesebuah hubungan itu segera dihalalkan. Netizen turut mendoakan semoga pasangan ini masih kekal romantik meskipun selepas berkahwin.

Terdahulu, pasangan itu mengumumkan sudah pun mengikat tali pertunangan pada 23 November lalu ketika bercuti di Bali, Indonesia.


Luah Rasa Rindu, Kamal Adli & Uqasha Senrose Hangat Bercinta?

Keserasian Kamal Adli dan Uqasha Senrose di dalam drama gandingan mereka dan di luar set penggambaran membuatkan ramai peminat mahu melihat mereka bercinta di dunia realiti sehinggakan terciptanya #Uqamal untuk pasangan tersebut.

Namun, Kamal dan Uqasha mengatakan mereka hanya kawan baik sahaja dan tidak mempunyai perasan antara satu sama lain, malah kedua-dua mereka mengakui senang bekerja di antara satu sama lain.

Bagaimanapun, perkongsian terbaru Kamal di Instagramnya menjadi perhatian ramai apabila aktor itu memuat naik foto mesranya bersama Uqasha berserta luahan rasa rindu.

Diruangan komen, rata-rata netizen seolah merestui hubungan mereka dan mengatakan Kamal dan Uqasha sangat sepadan. Malah, ramai yang tidak sabar untuk melihat pasangan ini naik pelamin.

Kalau dah suka sama suka apa salahnya kalau bercinta. Lagipun dua-dua tengah solo dan ramai yang suka mereka bercinta. Apa pun kita nantikan sahaja perkhabaran gembira dari mereka berdua.


Bapa Saudara Dakwa Puteri Balqis Didera, Dipergunakan Untuk Duit?

Dugaan yang menimpa pelakon cilik berbakat besar, Puteri Balqis menjadi perhatian ramai apabila kini berdepan kesempitan hidup sehingga terpaksa menjual buku puisinya di jalanan untuk menyara kehidupan.

Pelbagai spekulasi timbul dan ramai yang tertanya-tanya apa yang terjadi dalam kehidupannya sehingga hidup susah seperti itu. Tidak kurang juga ada yang mempersoalkan ke mana pergi wang pendapatannya ketika dia aktif berlakon.

Baru-baru ini, seorang individu di Twitter mendakwa bahawa Puteri Balqish adalah anak saudaranya dan mendedahkan kisah sedih menimpa kanak-kanak tersebut. Lelaki itu mendakwa Balqis sering didera oleh ibu bapanya dan dipergunakan untuk mendapatkan wang.

Lelaki itu juga mendakwa bapanya sering memukul Balqis. Dakwanya lagi, selepas bercerai bapa Balqis dikatakan tinggal di bawah jambatan.

Bagaimanapun tidak dapat dipastikan kesahihan dakwaan oleh individu tersebut. Malah, netizen juga tertanya-tanya kemana perginya bapa Balqis yang sehingga kini masih tidak muncul selepas kisahnya menjadi bualan ramai.


“Sebak Sebab Akhirnya Bertemu Insan Yang Tahu Menjaga Hati”

Selamat diijabkabulkan dengan jejaka pilihan hatinya Sabtu lalu, Elly Mazlein tidak dapat menahan sebak apabila bergelar isteri kepada Mohamad Azlan selepas hampir tiga tahun bergelar ibu tunggal sebelum ini.

Elly berkata sebelum ini dia mengakui tidak mahu bercinta lagi, namun apabila mengenali Azlan membuatkan dirinya terbuka hati untuk bercinta semula. Menurut Elly lagi, dia tidak sangka akhirnya dipertemukan insan yang tahu menjaga hatinya.

“Saya sebak tak sangka akhirnya saya berkahwin dan bertemu dengan insan yang tahu menjaga hati. Dia ibaratnya memberi kepercayaan buat saya untuk bercinta semula. Dia telah korbankan macam-macam dan saya rasa dialah yang membuatkan diri ini terbuka hati.

“Sebelum ini memang tak mahu bercinta lagi dan bila kenal dengan cikgu, dia berikan keyakinan untuk bercinta semula. Susah pada awalnya kerana saya memang tak boleh. Dia tak pernah berputus asa dan Alhamdulillah, terbuka hati untuk terimanya,” katanya.

Dalam pada itu, Elly berkata suaminya itu cukup rapat dengan anaknya, Putri Sara Sephia dan bapanya. Malah, suaminya juga seorang yang jujur dan menjaga keluarganya dengan baik.

Sementara itu, suaminya turut melafazkan kata janji buat Elly bahawa dia akan setia dan membahagiakannya serta Sephia.


Puteri Balqis Tutup IG Selepas Mengaku Mahu Main Forex?

Sejak semalam hangat diperkatakan apabila tular satu rakaman di Twitter apabila pelakon cilik, Puteri Balqis menyuarakan perancangannya untuk melabur dalam pasaran Forex jika diberikan wang berjumlah RM100,000.

Perkara itu diberitahu oleh Puteri Balqis ketika pertemuannya dengan usahawan kosmetik, Datuk Aliff Syukri. Menurut Balqis lagi, dia akan menyimpan wang terebut serta akan disedekahkan kepada mereka yang memerlukan

Klip rakaman video tersebut menjadi bualan hangat di laman Twitter yang terkejut tentang apa yang diperkatakan oleh pelakon cilik itu.

Bagaimanapun, sejak pagi tadi kehilangan akaun Instagram pelakon cilik itu medundang persoalan dan kebimbangan di kalangan peminatnya. Akaun Instagram Balqis dipercayai telah dinyahaktifkan selepas tular pengakuannya mengenai Forex.

Terdahulu, kenyatannya itu mengejutkan netizen kerana pada usia 13 tahun Balqis sudah memikirkan mengenai dunia pelaburan. Malah, netizen turut tertanya-tanya pelakon itu tiada menyebut langsung mahu menggunakan duit tersebut untuk rawatan hospital.

Mendengar jawapan Balqis itu, rata-rata netizen mencadangkan agar tidak memberikan bantuan dalam berbentuk wang tunai kepada pelakon cilik itu dan ada baiknya jika bantuan disalurkan terus untuk rawatan.


Fathia Latiff Akui Lebih Tertarik Dengan Lelaki Cina

Pelbagai kontroversi terpalit dirinya tahun lalu sehingga mempunyai masalah mental seperti yang didakwa oleh sesetengah pihak, namun Fathia Latiff berharap tahun 2020 dapat memberi sinar baru untuk dirinya terus berada dalam industri seni tanah air.

Hatinya tidak dimiliki sesiapa selepas putus cinta dengan Aiman Hakim lima tahun lalu, Fathia berkata dia tidak menolak seandainya dipertemukan jodoh dengan orang dalam industri. Katanya lagi, dia lebih tertarik dengan lelaki berbangsa Cina.

“Saya lebih terbuka hati untuk bercinta dengan orang dalam seni tapi perasaan itu masih tidak pasti lagi dan berbelah bagi. Pada masa sama, saya rasa saya lebih tertarik dengan lelaki berbangsa cina.

“Bagi saya mereka berbeza, ada rupa, baik dan hormat orang lain. Saya tak terbuka hati untuk menerima lelaki mat salleh, seperti artis-artis lain. Cukuplah sekadar dalam negara kita sahaja,” katanya kepada Media Hiburan.

Usianya kini mencecah 33 tahun, Fathia berkata dia masih belum bersedia untuk berumah tangga. Tambahnya lagi, buat masa ini dia mahu memberi fokus dalam bidang nyanyian namun tidak akan menolak tawaran berlakon jika diberikan watak sesuai.

“Buat masa ini saya tak nak bercinta dengan siapa-siapa dan saya tak terlintas untuk mendirikan rumah tangga setakat ini. Sekarang saya hanya mahu fokus dengan apa yang saya lakukan dalam bidang nyanyian terlebih dahulu.

“Tahun ini saya mahu fokus pada kerjaya nyanyian dan jika ada tawaran berlakon dan watak yang diberikan sesuai, apa salahnya,” katanya.


Netizen Muak Tengok Hairul Azreen Berlakon Filem Ketenteraan?

Namanya semakin gah dalam filem aksi, Hairul Azreen kini sering membintangi filem-filem berunsur ketenteraan dan juga penyelamat. Antara filem yang dibintangi olehnya seperti PASKAL, Wira, Polis Evo dan Qhaliq.

Terbaru, Hairul dikhabarkan bakal berlakon sebagai anggota tentera darat dalam filem Bakara, yang memaparkan kisah sebenar Black Hawk Down dari versi Malaysia. Antara pelakon lain yang membintangi filem tersebut Bront Palarae, Shaheizy Sam, Remy Ishak dan Fauzi Nawawi.

Bagaimanapun, ada netizen yang sudah mula bosan melihat Hairul asyik melakonkan watak yang sama sahaja. Malah, netizen juga mahukan wajah baru untuk berlakon dalam filem genre seperti itu.

RT kalau dah bosan dengan Hairul Azreen dan perlukan muka baru pulak dalam filem genre macam ni. https://t.co/L9pmXvVHyL

Tidak kurang juga ada yang mengaitkan dengan kontroversi terdahulu dimana pelakon itu tidak turun mengundi dan mengatakan pelakon itu tidak layak berlakon cerita patriotik.

Boleh tahan pedas juga komen netizen sehinggakan ada berharap agar Hairul berlakon tanpa dialog kerana ianya dilihat lebih baik begitu. Rasanya tiada salah jika Hairul sering membintangi filem seperti itu kerana apa yang lebih penting adalah jalan cerita sesuatu filem.


“Baik Buruk Isteri Dia Pernah Jadi Yang Teristimewa”

Umum mengetahui kemelut rumah tangga Sharnaaz Ahmad dan Noor Nabila masih tiada kesudahannya lagi. Terdahulu, Nabila mendedahkan tiada sebarang usaha berdamai dilakukan suaminya sepanjang setahun mereka tinggal berasingan.

Susulan pendedahan isterinya itu, Sharnaaz menyifatkan tindakan Nabila itu adalah salah dan kurang manis. Menerusi Insta Story, Sharnaaz memberitahu dia tidak seseakali akan menghina isterinya di media sosial kerana anak mereka, Jebat Jayden.

“Kalau isteriku (masih lagilah) ingin berbicara mengenai suaminya, itu dah tak betul dan kurang manis. Kecuali lelaki berlaku kasar, curang atau dayus.

“Namun, tidak akan aku menghinanya di mana mana ruang media, sebab apa? Satu sebab… Jebat Jayden Ahmad Sharnaaz Ahmad,” luahnya.

Dalam pada itu, Sharnaaz berkata dia memilih untuk mendiamkan diri mengenai isu rumah tangganya kerana anak mereka dan biarlah hanya Allah dan orang terdekat saja tahu apa yang berlaku.

“Kenapa aku memilih untuk diam dalam isu rumah tangga kerana Jebat, hanya Jebat.
Kebenaran tidak seperti yang didambakan. Biar Allah dan orang terdekat saja yang tahu. Tak perlu menjadi sorakan orang lua.

“Baik buruk suami atau isteri dia tetap pernah menjadi yang teristimewa. Biarkan saja begitu,” katanya.

Sebelum ini, Nabila berkata dia sudah tawar hati dan sepatutnya proses perceraian boleh selesai dengan cepat untuk memberi fokus dalam membesarkan anak mereka, Jebat Jayden.

Pada 11 September lalu, mahkamah memerintahkan satu Jawatankuasa Pendamai (JKP) dibentuk bagi mencari penyelesaian dalam kes tuntutan cerai pasangan ini. Bagi prosiding JKP Sharnaaz melantik rakan baiknya sebagai wakil manakala Noor Nabila melantik bapa tirinya Abdul Halim Khan.

Mahkamah menetapkan 27 Februari 2020 untuk melantik hakam yang baru yang mempunyai kuasa untuk melafazkan cerai bagi pihak suami.


“Buat Majlis Akikah Besar-Besaran Bukanlah Untuk Riak”

Baru-baru ini, penyanyi dan usahawan popular Datuk Seri Aliff Syukri dan isteri, Datin Seri Nur Shahida telah mengadakan majlis kesyukuran dan aqiqah buat anak bongsu mereka, Raudhah Arshiyah yang selamat dilahirkan pada 19 Disember yang lalu.

Dalam majlis serba mewah dan meriah yang diadakan di kediaman mereka, pasangan ini telah menjemput hampir 1000 orang jemputan yang terdiri daripada ahli keluarga, kenalan,selebriti serta pengikut yang bertuah.

Bagaimanapun, Aliff dan Shahida berasa terharu kerana ramai pihak ingin menaja majlis anak mereka. Namun, mereka mengambil pendekatan untuk mengeluarkan belanja sendiri demi kenangan anak bongsu mereka pada akan datang.

Ketika ditanya mengenai kos perbelanjaan majlis buat Raudhah, Aliff enggan memberitahu jumlah yang sebenar namun menerusi laman YouTube nya, usahawan ini mendedahkan telah membelanjakan sebanyak hampir RM400, 000.

“Sebenarnya kami buat ini hanya yang termampu. Kami tak nak nanti orang akan mempertikaikan kenapa bezakan Yusof dan Raudhah.

Secara jujurnya, kami buat majlis ini pun gunakan duit pendapatan menerusi sosial media seperti YouTube dan blog. Bukanlah untuk riak, tetapi lebih kepada kenangan. Setiap anak punyai kenangannya sendiri. Nanti bila mereka dah besar dan buka YouTube, ‘oh begini rupanya majlis”, katanya kepada Rotikaya.

Sebelum ini sekitar Julai 2018 Datuk Seri Aliff Syukri turut mendedahkan telah berhabis hampir RM 300, 000 untuk majlis akikah anak keempatnya, Yusof Al-Qardawi. (rkty/h)


“Saya Nak Kahwin Sebelum Umur 30”

Pelakon yang semakin meningkat naik, Fikry Ibrahim 26, memberitahu bahawa dia bakal menamatkan zaman bujangnya sebelum mencecah usia 30 tahun. Menurut Fikry, tahun ini dia mahu memberikan fokus terhadap perniagaan dan karier seni.

“Alhamdulillah, saya bersyukur kehadiran dalam industri seni lakonan semakin mendapat tempat di hati penonton dan tawaran berlakon masih ada.

“InsyaAllah, tahun ini saya bakal terbabit dalam filem yang belum dapat dikongsikan lagi. Namun, saya sangat teruja apabila tahun ini banyak perkara indah yang bakal saya harungi antaranya menguruskan perniagaan Go Eat.

“Soal cinta dan kahwin itu saya tangguhkan dulu. Lagipun saya masih solo dan belum terfikir untuk berkahwin. Bagaimanapun, sebelum usia 30 tahun saya sudah mempunyai keluarga. Doakan yang baik-baik,” katanya ketika ditemui pada majlis pelancaran aplikasi penghantaran makanan dan platform masakan dari rumah pertama, Go Eat di Damansara.

Fikry yang juga pengasas bersama Ketua Pegawai Eksekutif, Datuk Khairil Muzamil Abdul Rahman berharap aplikasi itu mencapai matlamat dan berjaya.

“Saya berharap dengan pelancaran aplikasi ini bisnes terbaru yang diusahakan untuk membantu golongan muda serta ibu tunggal untuk menjana pendapatan lumayan setiap bulan mencapai sasaran,” katanya yang sebelum ini turut mengendalikan perniagaan kedia gunting rambut Hairfeeks barbershop. (rtky/h)


Emma Maembong Bakal Kahwin Dengan Kerabat Diraja?

Baru-baru ini hangat diperkatan mengenai gosip konnnya Emma Maembong bakal mendirikan rumah tangga tahun ini. Tidak mengiyakan mahupun menidakkan, Emma berkata gosip bakal berkahwin itu adalah satu doa buat dirinya.

Terbaru memetik laporan Harian Metro diruangan Cik Pang, ada sumber memberitahu bahawa pelakon itu bakal berkahwin pada Februari ini.

Menurut laporan itu lagi, tidak diketahui mengapa Emma memilih untuk merahsiahkan berita gembira itu daripada pihak media walaupun dikatakan dia sudah pun memberitahu beberapa rakan dalam industri mengenai perkahwinan tersebut.

Sumber juga memberitahu, Emma kini sibuk membuat persiapan perkahwinannya hingga terpaksa menolak beberapa tawaran berlakon.

Menurut sumber yang memberitahu Cik Pang, Emma dikatakan bakal berkahwin dengan kerabat diraja namun tidak didedahkan siapa gerangan jajaka itu dan biarlah ianya diketahui daripada mulut Emma sendiri.

Jika perkhabaran ini benar, pasti ramai peminat Emma tidak sabar untuk melihat pelakon cantik itu naik pelamin dan ingin mengetahui siapakah jejaka yang berjaya mencuri hatinya.